qundao/data-zh-poetry huggingface dataset:
偈颂二百零五首·其一百十一
作者：释正觉
朝代：宋
体裁：偈颂

凡圣通同共一家，寂光田地看生涯。而今选佛心空去，自有丘园开觉华。
偈颂二百零五首·其一百十七
作者：释正觉
朝代：宋
体裁：偈颂

端公问处来，径直勿迂回。善财处处逢弥勒，弹指作声楼阁开。
偈颂二百零五首·其一百十三
作者：释正觉
朝代：宋
体裁：偈颂

世尊无说说，迦叶不闻闻。默默到时良自庆，家山元在白云根。
偈颂二百零五首·其一百十九
作者：释正觉
朝代：宋
体裁：偈颂

一人之父，百王之师。道机有馀兮，动若四时。寿域无疆兮，量同二仪。大功不宰，至化无为。妙兮虽喻，智也不知。权挂垢衣云是佛，却装珍御复名谁。
偈颂二百零五首·其一百十二
作者：释正觉
朝代：宋
体裁：偈颂

三千世界出弹指，百亿庄严集化身。寿域无疆同道久，河沙劫数一成春。
偈颂二百零五首·其一百十五
作者：释正觉
朝代：宋
体裁：偈颂

当处出生，当处灭尽。三世如来，相授此印。石人放意卧烟寒，玉女摇头看晓信。
偈颂二百零五首·其一百十八
作者：释正觉
朝代：宋
体裁：偈颂

冰鉴净，玉壶寒。一亘清处抬脚易，十分明白转身难。混身转却舌头短，转却浑身鼻孔宽。
偈颂二百零五首·其一百十六
作者：释正觉
朝代：宋
体裁：偈颂

雪峰之子，德山之孙，葛藤牵转难穷根。截断众流见源底，相应函盖同乾坤。长长短短无节奏，绵绵密密忒鹘仑。随波逐浪恁么去，上船便到家前门。
偈颂二百零五首·其一百十四
作者：释正觉
朝代：宋
体裁：偈颂

归根得旨，叶落知秋。拈得鼻孔，失却舌头。照彻三世佛之顶�，把定历代祖之襟喉。玉井涵碧，冰壶断流。诸法空寂为之座，是须坐处不停囚。
偈颂二百零五首·其一百四
作者：释正觉
朝代：宋
体裁：偈颂

莺弄歌喉华弄妍，如许春事在门前。道冲而用亡机者，买尽风流不著钱。
偈颂二百零五首·其一百四十
作者：释正觉
朝代：宋
体裁：偈颂

净不涉缘，照不对物。用无去来之相，混无彼我之心。稳稳密密，玲玲珑珑。宛转虚玄事不彰，明暗只在影中圆。
偈颂二百零五首·其一百四十一
作者：释正觉
朝代：宋
体裁：偈颂

云无心成何处雨，蜜有味是谁家华。一钵上方分得饭，归来香气满毗耶。
偈颂二百零五首·其一百四十七
作者：释正觉
朝代：宋
体裁：偈颂

春云堆絮，春雨散丝，华开笑口柳申眉。翻紫燕，嚼黄鹂，声色丛中有路歧。家风鼻孔相摩触，不独观音大士知。
偈颂二百零五首·其一百四十三
作者：释正觉
朝代：宋
体裁：偈颂

世梦短，劫壶宽，底人退步里头看。豹变文而雾重，龙不卧而潭寒。欲使人人双眼冷，要须先沥髑髅乾。
偈颂二百零五首·其一百四十九
作者：释正觉
朝代：宋
体裁：偈颂

主中宾，宾中主，相合回头看里许。明月团团夜正央，昆仑抱出珊瑚树。
偈颂二百零五首·其一百四十二
作者：释正觉
朝代：宋
体裁：偈颂

轻烟羃羃衲僧家，节物迎春气象华。流水落华无限意，游山消息付长沙。
偈颂二百零五首·其一百四十五
作者：释正觉
朝代：宋
体裁：偈颂

吸尽西江向汝道，马师家风不草草。截流一棹破烟寒，天水同秋清渺渺。
偈颂二百零五首·其一百四十八
作者：释正觉
朝代：宋
体裁：偈颂

差之毫釐，失之千里。会也打草惊蛇，不会也烧钱引鬼。荒田不拣老俱胝，只今信手拈来底。
偈颂二百零五首·其一百四十六
作者：释正觉
朝代：宋
体裁：偈颂

白云之宾青山伴，位里借功看互换。无底合盘转手擎，穿心碗子通身饭。
偈颂二百零五首·其一百四十四
作者：释正觉
朝代：宋
体裁：偈颂

桃华浪里振脩鳞，一跃龙门看化身。谛了十方三世事，无始的的自家春。
偈颂二百零五首·其七
作者：释正觉
朝代：宋

吸尽西江向汝道，马师不肯落荒草。三千刹海一成秋，明月珊瑚冷相照。
偈颂二百零五首·其七
作者：释正觉
朝代：宋

吸尽西江向汝道，马师不肯落荒草。
三千剎海一成秋，明月珊瑚冷相照。
偈颂二百零五首·其七〇
作者：释正觉
朝代：宋

三界唯心，唯心三界，一切法空观自在。
处处光明处处身，者回泡幻同无碍。
吐云如山，吞川如海，了无毛髮居其外。
万象森罗尽我家，只箇虚空肚皮大。
偈颂二百零五首·其七一
作者：释正觉
朝代：宋

佛身光明了无垢，性水清浄常不浑。
降生沐浴吉祥事，要以大开功德门。
哆哆和和增口业，胶胶缀缀添尘结。
大家浄洗佛浑身，彻底洞然明皎洁。
长时诸佛洗我身，今日众僧洗我佛。
偈颂二百零五首·其七五
作者：释正觉
朝代：宋

不可得而有，不可得而无。
寂寂十方坐断，寥寥一境清虚。
妍丑那能瞒浄镜，青黄莫我染明珠。
剎海不能关锁月，夜来流影在珊瑚。
偈颂二百零五首·其七十
作者：释正觉
朝代：宋

三界唯心，唯心三界，一切法空观自在。处处光明处处身，者回泡幻同无碍。吐云如山，吞川如海，了无毛发居其外。万象森罗尽我家，只个虚空肚皮大。
偈颂二百零五首·其七十一
作者：释正觉
朝代：宋

佛身光明了无垢，性水清净常不浑。降生沐浴吉祥事，要以大开功德门。哆哆和和增口业，胶胶缀缀添尘结。大家净洗佛浑身，彻底洞然明皎洁。长时诸佛洗我身，今日众僧洗我佛。
偈颂二百零五首·其七十七
作者：释正觉
朝代：宋
体裁：偈颂

不是心，不是物。非天非人，非僧非俗。南北东西莫我寻，长短方圆莫我测。牛饮星河，兔眠月窟，彻底灵明破昏塞。末山超拔兮顶相不形，铁磨变通兮舌头无骨。
偈颂二百零五首·其七十二
作者：释正觉
朝代：宋
体裁：偈颂

时行即行卓然何倚，时止即止廓尔独灵。历万变而不我求功，住一如而不我藏用。
偈颂二百零五首·其七十五
作者：释正觉
朝代：宋

不可得而有，不可得而无。寂寂十方坐断，寥寥一境清虚。妍丑那能瞒净镜，青黄莫我染明珠。刹海不能关锁月，夜来流影在珊瑚。
偈颂二百零五首·其七十八
作者：释正觉
朝代：宋
体裁：偈颂

吾家日日选场开，及第心空有大才。莫把桂枝零碎折，为佗和月抱将来。
偈颂二百零五首·其七十四
作者：释正觉
朝代：宋

长者长法身，短者短法身。虚空已是色，大地却非尘。觑得破阿那律祖，放得稳舜若多神。飘飘闲戏白鸥水，栩栩梦游蝴蝶春。拶头拶面推来也，眼里无筋一世贫。
偈颂二百零五首·其七四
作者：释正觉
朝代：宋

长者长法身，短者短法身。
虚空已是色，大地却非尘。
觑得破阿那律祖，放得稳舜若多神。
飘飘闲戏白鸥水，栩栩梦游蝴蝶春。
拶头拶面推来也，眼裏无筋一世贫。
偈颂二百零五首·其三
作者：释正觉
朝代：宋
体裁：偈颂

恁么去底错，恁么去底亲。错时错到底，亲时亲见真。相识满天下，知心能几人。
偈颂二百零五首·其三五
作者：释正觉
朝代：宋

祖华五叶发灵根，端的知恩解报恩。
大仰未忘东寺会，玄沙相继雪峯存。
机梭传处难通路，针芥投时有妙门。
鼻孔放光出气快，当年一斲尽泥痕。
偈颂二百零五首·其三十一
作者：释正觉
朝代：宋
体裁：偈颂

玉麒麟，铁昆仑。金绳在渠手，归步月黄昏。
偈颂二百零五首·其三十七
作者：释正觉
朝代：宋
体裁：偈颂

黄河九曲，七斤布衫。胡马嘶北，越鸟巢南。衲僧恰到真常处，语不欺人面不惭。
偈颂二百零五首·其三十二
作者：释正觉
朝代：宋
体裁：偈颂

九重尊贵位中人，灿灿星图拱北辰。活计四时调玉烛，家风万世运金轮。区分群象布淳化，囊括二仪怀至仁。算数不能穷寿量，南山苍翠镇长春。
偈颂二百零五首·其三十五
作者：释正觉
朝代：宋

祖华五叶发灵根，端的知恩解报恩。大仰未忘东寺会，玄沙相继雪峰存。机梭传处难通路，针芥投时有妙门。鼻孔放光出气快，当年一斲尽泥痕。
偈颂二百零五首·其三十八
作者：释正觉
朝代：宋
体裁：偈颂

直到劫空明自己，有无不堕超生死。夜船载月钓沧浪，清白传家只如此。
偈颂二百零五首·其三十六
作者：释正觉
朝代：宋
体裁：偈颂

一月雨，半夏凉，蒲团禅板坐相当。泥牛踏破澄潭月，光影芒芒夜未央。
偈颂二百零五首·其三四
作者：释正觉
朝代：宋
体裁：偈颂

不居功，不合伴，脱体其间过一遍。梦觉船浮明月波，眼寒雪拥芦华岸。
偈颂二百零五首·其九
作者：释正觉
朝代：宋
体裁：偈颂

劫前机，肘后印，用而无痕，空而不尽。是谁造作大千，出自虚明方寸。你侬欲去泥瘢，匠石不悭斤运。
偈颂二百零五首·其九七
作者：释正觉
朝代：宋

皓然雪月浄无埃，一色功中更放开。
唤起牧童蓑底梦，白牛鼻孔拽教回。
偈颂二百零五首·其九三
作者：释正觉
朝代：宋

几许欢心几许愁，好看野老两眉头。
家风平贴清如镜，水瘦山空一样秋。
手段通变，身心自由，不怕风涛雪拥舟。
海上三山颓一掣，六鳌连落上金鈎。
华岳连天秀，黄河辊底流。
偈颂二百零五首·其九九
作者：释正觉
朝代：宋

饮干巨海，推倒须弥，廓大灵通更是谁。
馨香秀林栴檀枝，哮吼出屈师子儿。
三千界现一弹指，八万门开双用眉。
知不知，为不为。
道满十处兮心超亿劫，影流万象兮气分二仪。
偈颂二百零五首·其九五
作者：释正觉
朝代：宋

裏头看，勿暑寒，直下沧溟沥得干。
我道巨鳌能俯拾，笑君沙际弄钓竿。
偈颂二百零五首·其九十
作者：释正觉
朝代：宋
体裁：偈颂

主中主，须辨取。动犯威严，细看规矩。贵不可得其名，寿不可穷其数。四溟潮落露仙山，万里云开廓天宇。
偈颂二百零五首·其九十一
作者：释正觉
朝代：宋
体裁：偈颂

苏秦尝佩六国印，许由还厌一瓢风。了无佗相能通变，可笑僧繇画志公。
偈颂二百零五首·其九十七
作者：释正觉
朝代：宋

皓然雪月净无埃，一色功中更放开。唤起牧童蓑底梦，白牛鼻孔拽教回。
偈颂二百零五首·其九十三
作者：释正觉
朝代：宋

几许欢心几许愁，好看野老两眉头。家风平贴清如镜，水瘦山空一样秋。手段通变，身心自由，不怕风涛雪拥舟。海上三山颓一掣，六鳌连落上金钩。华岳连天秀，黄河辊底流。
偈颂二百零五首·其九十九
作者：释正觉
朝代：宋

饮乾巨海，推倒须弥，廓大灵通更是谁。馨香秀林栴檀枝，哮吼出屈师子儿。三千界现一弹指，八万门开双用眉。知不知，为不为。道满十处兮心超亿劫，影流万象兮气分二仪。
偈颂二百零五首·其九十二
作者：释正觉
朝代：宋
体裁：偈颂

灵机未动，道环先入。极理也妙得穷通，顺事也聊分借借。无象无私，何固何必。娟娟印水之月魂，冉冉在华之春律。巍巍堂堂兮炜炜煌煌，三千大千兮周行独立。
偈颂二百零五首·其九十五
作者：释正觉
朝代：宋

里头看，勿暑寒，直下沧溟沥得乾。我道巨鳌能俯拾，笑君沙际弄钓竿。
偈颂二百零五首·其九十八
作者：释正觉
朝代：宋
体裁：偈颂

阴阳爻象此为宗，杀活机头看变通。玉女退身功后位，木人引步异中同。一尘不受能虚廓，万像无遗却混融。借得因缘成现用，玲珑八面尽家风。
偈颂二百零五首·其九十六
作者：释正觉
朝代：宋
体裁：偈颂

云门老子能施设，胡饼佛祖俱超越。哆哆和和两片皮，狤狤獠獠三寸舌。不是特地展家风，也非投机应时节。生铁铸成无孔锤，忒团圞兮难下楔。
偈颂二百零五首·其二
作者：释正觉
朝代：宋
体裁：偈颂

妙存湛湛不为无，真照灵灵不为有。更向其间退步看，白云断处青山瘦。
偈颂二百零五首·其二〇〇
作者：释正觉
朝代：宋

闻说英雄苦战争，四方歧路自难行。
而今踏着长安道，始信家邦久太平。
偈颂二百零五首·其二〇一
作者：释正觉
朝代：宋

曾到家山裏许看，星河濯月霁天寒。
箇时失却娘生口，始信从来鼻孔宽。
偈颂二百零五首·其二〇三
作者：释正觉
朝代：宋

灵云悟桃华，玄沙旁不肯。
昭昭然此心分明，隐隐也放身未稳。
放得稳，八两元来是半斤，鈎头秤尾能平等。
偈颂二百零五首·其二〇四
作者：释正觉
朝代：宋

一物长灵，十方普应。
骑声跨色，超眺越听。
浩浩也能纵能横，如如也能动能静。
参饱丛林箇样人，取饭不问谁家甑。
佛云常乞是清规，一切食中斯正命。
偈颂二百零五首·其二七
作者：释正觉
朝代：宋

华鸟不来空过春，牛头山上懒慵人。
自心浄故元无作，放下许多閒苦辛。
偈颂二百零五首·其二九
作者：释正觉
朝代：宋

檐头雨滴声，问你要惺惺。
直下成己事，途中作主盟。
剎剎见佛，尘尘出经。
擘开华岳连天色，放出黄河到海声。
偈颂二百零五首·其二二
作者：释正觉
朝代：宋

柳线垂金莺语滑，华棚张锦蝶飞忙。
见闻裏许通消息，谁得先生点铁方。
偈颂二百零五首·其二五
作者：释正觉
朝代：宋

衲僧舌头真箇自由，浑仑裏许没锥鈎。
轮扁斲工不授子，庖丁游刃无全牛。
偈颂二百零五首·其二八
作者：释正觉
朝代：宋

眼裏拈却翳，空中那有华。
路不拾遗君子事，民无侵扰太平家。
偈颂二百零五首·其二十
作者：释正觉
朝代：宋
体裁：偈颂

舌头一脔肉，口唇两片皮。其间无固必，分外莫猜疑。赵州古佛，云门圣师，历历机头不挂丝。自然桃李成蹊去，那是春风作意吹。
偈颂二百零五首·其二十七
作者：释正觉
朝代：宋

华鸟不来空过春，牛头山上懒慵人。自心净故元无作，放下许多閒苦辛。
偈颂二百零五首·其二十九
作者：释正觉
朝代：宋

檐头雨滴声，问你要惺惺。直下成己事，途中作主盟。刹刹见佛，尘尘出经。擘开华岳连天色，放出黄河到海声。
偈颂二百零五首·其二十二
作者：释正觉
朝代：宋

柳线垂金莺语滑，华棚张锦蝶飞忙。见闻里许通消息，谁得先生点铁方。
偈颂二百零五首·其二十五
作者：释正觉
朝代：宋

衲僧舌头真个自由，浑仑里许没锥钩。轮扁斲工不授子，庖丁游刃无全牛。
偈颂二百零五首·其二十八
作者：释正觉
朝代：宋

眼里拈却翳，空中那有华。路不拾遗君子事，民无侵扰太平家。
偈颂二百零五首·其二十六
作者：释正觉
朝代：宋
体裁：偈颂

身非尘聚，卓卓妙存。心非情缘，冥冥独尊。其体也出诸障碍，其用也得大自在。无去无来，非显非晦。应色应声，亡对亡待。馒头胡饼观世音，还我当行家卖买。
偈颂二百零五首·其二四
作者：释正觉
朝代：宋
体裁：偈颂

巢知风，穴知雨。不用安排，自成规矩。历历靡缘，閒閒何偶。乐哉林鸟渊鱼，一笑相忘尔汝。
偈颂二百零五首·其二百
作者：释正觉
朝代：宋
体裁：偈颂

闻说英雄苦战争，四方歧路自难行。而今踏著长安道，始信家邦久太平。
偈颂二百零五首·其二百一
作者：释正觉
朝代：宋
体裁：偈颂

曾到家山里许看，星河濯月霁天寒。个时失却娘生口，始信从来鼻孔宽。
偈颂二百零五首·其二百七
作者：释正觉
朝代：宋
体裁：偈颂

心心智通，佛佛道同。十方圆满，八面玲珑。施时也三乘教备，坐处也一切法空。应供而来有不受之受，度世而出得无功之功。动而常静，用时弥冲。处处不乖兮水中夜月，物物斯应兮华上春风。因缘和合而生，生不可生生。影生于形，响生于声。森罗万像从峥嵘，虚空廓落无亏盈。杳杳冥冥，灵灵明明。是其中之精，非其外之情。见本家旷古之佛，得自己广大之经。湛兮若存无迹像，善恶不我相随行。物物现成观自在，人人具足常不轻。
偈颂二百零五首·其二百三
作者：释正觉
朝代：宋
体裁：偈颂

灵云悟桃华，玄沙旁不肯。昭昭然此心分明，隐隐也放身未稳。放得稳，八两元来是半斤，钩头秤尾能平等。
偈颂二百零五首·其二百二
作者：释正觉
朝代：宋
体裁：偈颂

演出一大藏，明明超过诸缘上。随曲随直也流水转山，随高随下也虚舟驾浪。
偈颂二百零五首·其二百五
作者：释正觉
朝代：宋
体裁：偈颂

一雨沾濡，诸根萌动。青黄各成其姿，长短各随其用。绵绵也妙有机丝，混混也廓无棱缝。若人问我如何，敢道不快漆桶。
偈颂二百零五首·其二百六
作者：释正觉
朝代：宋
体裁：偈颂

若于一切法上通，身去亦是有所得。若于一切用处豁，落去亦是有所得。
偈颂二百零五首·其二百四
作者：释正觉
朝代：宋
体裁：偈颂

一物长灵，十方普应。骑声跨色，超眺越听。浩浩也能纵能横，如如也能动能静。参饱丛林个样人，取饭不问谁家甑。佛云常乞是清规，一切食中斯正命。
偈颂二百零五首·其五
作者：释正觉
朝代：宋

来来去去山中人，识得青山便是身。
青山是身身是我，更于何处着根尘。
偈颂二百零五首·其五
作者：释正觉
朝代：宋

来来去去山中人，识得青山便是身。青山是身身是我，更于何处著根尘。
偈颂二百零五首·其五〇
作者：释正觉
朝代：宋

唯只一真心，三缘坐断谁昇沉。
遂成十法界，六道轮迴自障碍。
不见一法即如来，方得名为观自在。
见怪不怪，其怪自坏。
灵从何来，圣亦何在。
拄杖敲时竈堕摧，一片虚明绝中外。
偈颂二百零五首·其五七
作者：释正觉
朝代：宋

无事题取一首，我侬不落他人后。
略略绰绰思大口，醇醇酽酽白家酒。
醉中犹道未沾唇，被人问着还打手。
不打手，三年一闰，冬后数九。
偈颂二百零五首·其五三
作者：释正觉
朝代：宋

三十六物一时空，空空空处自光通。
转侧末山不露顶，非男女相主人翁。
主人翁，借伴能来用莫穷。
百草头上俱胝老，尘尘剎剎是家风。
偈颂二百零五首·其五五
作者：释正觉
朝代：宋

心心相印，叶叶联芳，自己光明不覆藏。
剎剎尘尘如是说，广长舌相解敷扬。
偈颂二百零五首·其五八
作者：释正觉
朝代：宋

小雪纤纤洗霁色，新春冉冉入烧痕。
三千界现非佗物，百亿分身有妙门。
白云儿是青山用，青山父是白云根。
寄语白云数迴首，青山免见瘦棱棱。
偈颂二百零五首·其五六
作者：释正觉
朝代：宋

钓尽沧波月一鈎，月低烟树夜维舟。
寒鸡抖擞呼天晓，笑对春风百草柔。
中外夷犹，纵横自由。
志公不是閒和尚，刀尺相将拄杖头。
偈颂二百零五首·其五十
作者：释正觉
朝代：宋

唯只一真心，三缘坐断谁升沉。遂成十法界，六道轮回自障碍。不见一法即如来，方得名为观自在。见怪不怪，其怪自坏。灵从何来，圣亦何在。拄杖敲时灶堕摧，一片虚明绝中外。
偈颂二百零五首·其五十一
作者：释正觉
朝代：宋
体裁：偈颂

凛凛将军令已行，八荒四海要澄清。提来剑气干牛斗，洗荡氛埃见太平。
偈颂二百零五首·其五十七
作者：释正觉
朝代：宋

无事题取一首，我侬不落他人后。略略绰绰思大口，醇醇酽酽白家酒。醉中犹道未沾唇，被人问著还打手。不打手，三年一闰，冬后数九。
偈颂二百零五首·其五十三
作者：释正觉
朝代：宋

三十六物一时空，空空空处自光通。转侧末山不露顶，非男女相主人翁。主人翁，借伴能来用莫穷。百草头上俱胝老，尘尘刹刹是家风。
偈颂二百零五首·其五十九
作者：释正觉
朝代：宋
体裁：偈颂

一雨一晴，盖载生成。桃华濯锦而丽，杨柳弄风而轻。决决野泉发响，关关林鸟和鸣。历历见闻中得妙，更嫌何处不分明。
偈颂二百零五首·其五十二
作者：释正觉
朝代：宋
体裁：偈颂

春雨洗园林，春风动帘箔。百城人已归，弹指开楼阁。入门俱是佛家风，帝网光明相映夺。
偈颂二百零五首·其五十五
作者：释正觉
朝代：宋

心心相印，叶叶联芳，自己光明不覆藏。刹刹尘尘如是说，广长舌相解敷扬。
偈颂二百零五首·其五十八
作者：释正觉
朝代：宋

小雪纤纤洗霁色，新春冉冉入烧痕。三千界现非佗物，百亿分身有妙门。白云儿是青山用，青山父是白云根。寄语白云数回首，青山免见瘦棱棱。
偈颂二百零五首·其五十六
作者：释正觉
朝代：宋

钓尽沧波月一钩，月低烟树夜维舟。寒鸡抖擞呼天晓，笑对春风百草柔。中外夷犹，纵横自由。志公不是閒和尚，刀尺相将拄杖头。
偈颂二百零五首·其五四
作者：释正觉
朝代：宋
体裁：偈颂

拽石般土，打鼓作舞。意不立玄，机不停午。踏破草鞋赤脚行，见成底事休回互。不回互，大龙不受玄沙瞒，前面斑斑元是虎。
偈颂二百零五首·其八
作者：释正觉
朝代：宋
体裁：偈颂

孤筇长作水云游，底事而今放下休。一点破幽明历历，十分合体冷湫湫。暗中须透金针穴，转处还藏玉线头。劫外家风兹日辨，渠侬真与我侬俦。
偈颂二百零五首·其八〇
作者：释正觉
朝代：宋

十方法侣共安居，云月身心照处虚。
转侧芦汀飞鹤鹭，亡机林壑混樵渔。
瘢痕若尽光无际，丝糁纔萌念有余。
廊下相逢休放喝，且容兴化撒珍珠。
偈颂二百零五首·其八一
作者：释正觉
朝代：宋

踏破草鞋赤脚走，拄杖头上挑日月。
智门真得祖家风，放出云门广长舌。
大智如愚，大功若拙，用尽工夫参不彻。
莫于平地上增堆，休向虚空裏钉橛。
偈颂二百零五首·其八七
作者：释正觉
朝代：宋

父母所生眼，悉见三千界，拈却案山谁我碍。
直饶全象无全牛，未免依前还碍塞。
衲僧家，真庆快。
物我虚空，混成一块。
更于何处着根尘，祇箇堂堂观自在。
偈颂二百零五首·其八三
作者：释正觉
朝代：宋

正昼热，深夜凉，冰壶谁復到中央。
身心直许摩云月，脾肺都将洗雪霜。
莫守一色处，莫坐万年床。
玉人转侧机梭动，细辨裏头偏正方。
偈颂二百零五首·其八十
作者：释正觉
朝代：宋

十方法侣共安居，云月身心照处虚。转侧芦汀飞鹤鹭，亡机林壑混樵渔。瘢痕若尽光无际，丝糁才萌念有馀。廊下相逢休放喝，且容兴化撒珍珠。
偈颂二百零五首·其八十一
作者：释正觉
朝代：宋

踏破草鞋赤脚走，拄杖头上挑日月。智门真得祖家风，放出云门广长舌。大智如愚，大功若拙，用尽工夫参不彻。莫于平地上增堆，休向虚空里钉橛。
偈颂二百零五首·其八十七
作者：释正觉
朝代：宋

父母所生眼，悉见三千界，拈却案山谁我碍。直饶全象无全牛，未免依前还碍塞。衲僧家，真庆快。物我虚空，混成一块。更于何处著根尘，祇个堂堂观自在。
偈颂二百零五首·其八十三
作者：释正觉
朝代：宋

正昼热，深夜凉，冰壶谁复到中央。身心直许摩云月，脾肺都将洗雪霜。莫守一色处，莫坐万年床。玉人转侧机梭动，细辨里头偏正方。
偈颂二百零五首·其八十九
作者：释正觉
朝代：宋
体裁：偈颂

雨从何来，不离问处。森罗大千，出乎方寸。照中之虚，静中之动，衲僧分上常相共。寒露濡松夜气清，皋禽惊起月巢梦。举刘端公问云居：雨从何来？居云：从端公问处来。
偈颂二百零五首·其八十二
作者：释正觉
朝代：宋
体裁：偈颂

途中久客忆家山，一线蹊通入翠寒。望处霁云收素练，跨门残月堕金盘。十虚俱殒眼方阔，三世齐吞肚觉宽。变化鲲鹏底时节，霄程九万看风抟。
偈颂二百零五首·其六
作者：释正觉
朝代：宋
体裁：偈颂

溶溶曳曳山上云，潺潺湲湲山下水。试问其间云水人，更于何处求诸己。
偈颂二百零五首·其六〇
作者：释正觉
朝代：宋

云开青山横屋头，雨住流水涨门底。
南无家家观世音，迴避不及鼻相抵。
非唯鼻相抵，亦乃同见同闻，同齅同舐，同身同意，同得同智。
果满菩提圆，华开世界起。
偈颂二百零五首·其六九
作者：释正觉
朝代：宋

密密住其中，灵然空不空。
一牛纔饮水，五马不嘶风。
位裏亡消息，机头有变通。
三千大千事，弹指入圆融。
偈颂二百零五首·其六十
作者：释正觉
朝代：宋

云开青山横屋头，雨住流水涨门底。南无家家观世音，回避不及鼻相抵。非唯鼻相抵，亦乃同见同闻，同嗅同舐，同身同意，同得同智。果满菩提圆，华开世界起。
偈颂二百零五首·其六十一
作者：释正觉
朝代：宋
体裁：偈颂

灵云却解见桃华，老眼如今冷淡些。拈却面前案山子，柱门路直不横斜。
偈颂二百零五首·其六十三
作者：释正觉
朝代：宋
体裁：偈颂

人平不语，水平不流。嘉州大象，陜府铁牛。莫怪扶桑最先照，大都家住海门洲。
偈颂二百零五首·其六十九
作者：释正觉
朝代：宋

密密住其中，灵然空不空。一牛才饮水，五马不嘶风。位里亡消息，机头有变通。三千大千事，弹指入圆融。
偈颂二百零五首·其六十二
作者：释正觉
朝代：宋
体裁：偈颂

乳粥当年得善生，心开成道见明星。而今各各恁么去，犹较瞿昙半月程。
偈颂二百零五首·其六十五
作者：释正觉
朝代：宋
体裁：偈颂

功勋密处转身难，转后家风又觉宽。黯黯旧山青落眼，涣然霜雪洗蓑寒。
偈颂二百零五首·其六十八
作者：释正觉
朝代：宋
体裁：偈颂

不可得一，不可得异，我如是也彼如是。两茎眉现燄光身，百草头扬祖师意。归云谁使就青山，落华自得随流水。
偈颂二百零五首·其六十六
作者：释正觉
朝代：宋
体裁：偈颂

空劫威音前，别有一壶天。御楼观射猎，不是刈茅田。
偈颂二百零五首·其六四
作者：释正觉
朝代：宋
体裁：偈颂

风不鸣条，雨不破块，会不会兮还信采。廓廓落落兮大方无外，跛跛挈挈兮大功不宰，稳稳密密兮心安如海。
偈颂二百零五首·其十
作者：释正觉
朝代：宋

五月五日天中节，百草头上看生杀。甘草黄连自苦甜，人参附子分寒热。薰莸难昧双垂爪，滋味那瞒初偃月。圆明了知心念閒，摩诃迦叶能分别。
偈颂二百零五首·其十一
作者：释正觉
朝代：宋
体裁：偈颂

你也住，我也住，十方三世一时捏。聚月醉云酣离水犀，转身触倒珊瑚树。
偈颂二百零五首·其十七
作者：释正觉
朝代：宋
体裁：偈颂

肉团无主，空劫有家。清白十分活计，丕平一段生涯。月户风高兮云凝古路，星河浪静兮夜泛灵槎。唯心成万法，化佛现千华。快须拽鼻回香象，切忌当头触死蛇。
偈颂二百零五首·其十三
作者：释正觉
朝代：宋

菩提无树镜非台，虚净光明不受埃。照处易分雪里粉，转时难辨墨中煤。鸟归无影树头宿，华在不萌枝上开。际会风云底时节，寒梭出蛰一声雷。
偈颂二百零五首·其十九
作者：释正觉
朝代：宋

夤缘心，和合相，傀儡棚头呈伎俩。打破画屏归去来，家山田地还清旷。扫断情尘，沥乾识浪。虚明游践兮风月一壶，梦冷转身兮雪云万丈。
偈颂二百零五首·其十二
作者：释正觉
朝代：宋

万里西来坐少林，灯灯相续至如今。泥牛斗里同归海，玉线联时妙契针。未坠绵绵吾祖绪，不忘切切老婆心。风前一弄无弦曲，会有丛林人赏音。
偈颂二百零五首·其十五
作者：释正觉
朝代：宋

蛇钻不入，鸟飞不度，我道人人在里许。三更明月下西山，一阵清霜脱寒树。
偈颂二百零五首·其十八
作者：释正觉
朝代：宋

劫火炎炎是事灰，劫空空处有灵台。更无妍丑成痕垢，妍丑俱从个里来。
偈颂二百零五首·其十六
作者：释正觉
朝代：宋
体裁：偈颂

阿那是祖，位崇家谱。二仪之根，万象之母。建化门未要转机，实际地如何进步。青山一线路相通，月落寒猿啼断处。
偈颂二百零五首·其十四
作者：释正觉
朝代：宋
体裁：偈颂

开炉岁岁是今朝，暖气潜通称我曹。可惜丹霞烧木佛，翻令院主堕眉毛。
偈颂二百零五首·其四
作者：释正觉
朝代：宋

生也死也，不道不道。
只知憨狗怒逐块，谁见死蛇惊出草。
着眼家林裏许看，不萌枝上春阳早。
偈颂二百零五首·其四
作者：释正觉
朝代：宋

生也死也，不道不道。只知憨狗怒逐块，谁见死蛇惊出草。著眼家林里许看，不萌枝上春阳早。
偈颂二百零五首·其四九
作者：释正觉
朝代：宋

不习禅，不论义，铺箇破席日裏睡。
想料上方兜率天，也无如此日炙背。
偈颂二百零五首·其四五
作者：释正觉
朝代：宋

去时还復似来时，明月芦华夜不迷。
转棹又归何处去，秋光目断水天低。
偈颂二百零五首·其四八
作者：释正觉
朝代：宋

一阵清霜，千峯寒色，裏许是谁看转侧。
家风克绍绍非功，抚背忽惊儿脱白。
偈颂二百零五首·其四十
作者：释正觉
朝代：宋
体裁：偈颂

主中之主天中天，家势金轮万代传。退步不居尊贵位，借功却作诞生缘。廓虚印上无瑕垢，明白机头有转旋。劫数不能知寿量，湛存象外自绵绵。
偈颂二百零五首·其四十一
作者：释正觉
朝代：宋
体裁：偈颂

爱结成身，想澄成界，从此漂流生死海。照彻灵源湛不浑，方知幻泡同无碍。六门气秋，四大缘坏，了了一真常自在。明月混融兮雪芦眼迷，清风相送兮夜船归快。
偈颂二百零五首·其四十七
作者：释正觉
朝代：宋
体裁：偈颂

忒团圞，不相瞒。冬不寒，腊下看。
偈颂二百零五首·其四十三
作者：释正觉
朝代：宋
体裁：偈颂

朔风拂旦吹秋过，时节薄寒宜就火。拱默威音世外游，放闲枯木堂中坐。尘劫空时却有家，道环虚处元无我。灵灵不昧寂而知，衣钵少林分付可。
偈颂二百零五首·其四十九
作者：释正觉
朝代：宋

不习禅，不论义，铺个破席日里睡。想料上方兜率天，也无如此日炙背。
偈颂二百零五首·其四十二
作者：释正觉
朝代：宋
体裁：偈颂

藏山于泽，藏舟于壑。一真不可藏，怕尔满寥廓。传家清白有风规，圆陀陀地无棱角。
偈颂二百零五首·其四十五
作者：释正觉
朝代：宋

去时还复似来时，明月芦华夜不迷。转棹又归何处去，秋光目断水天低。
偈颂二百零五首·其四十八
作者：释正觉
朝代：宋

一阵清霜，千峰寒色，里许是谁看转侧。家风克绍绍非功，抚背忽惊儿脱白。
偈颂二百零五首·其四十六
作者：释正觉
朝代：宋
体裁：偈颂

去也五年，分疏不下，一句元无缝罅。只知推过商量，谁信分明酬价。玲珑底相知，莽卤底相讶。宁可与晓事人相骂，不可共不晓事人说话。
偈颂二百零五首·其四四
作者：释正觉
朝代：宋
体裁：偈颂

青山不用白云朝，白云不用青山管。云常在山山在云，青山自闲云自缓。
偶成示众
作者：释正觉
朝代：宋
体裁：六言诗

杨柳斜风力弱，芭蕉击雨声寒。莫把见闻作对，谁将声色相瞒。
光孝恭长老写师像求赞
作者：释正觉
朝代：宋
体裁：赞

问者不亲，传者不真。默成之性，空照而神。湛存而无像，幽灵而绝邻。赫炉冶而铸其器，吹风烟而造其春。建立诸幻，发明至淳。匠手之挥斤刃利，蝇泥之去鼻端尘。其斲有信，其受难人。偃蹇之松兮独扶疏于雪试，臲卼之石兮几破碎于雷瞋。
全超不借借
作者：释正觉
朝代：宋
体裁：七言绝句

霜重风严景寂寥，玉关金锁手慵敲。寒松尽夜无虚籁，老鹤移栖空月巢。
六代祖师画像赞·二祖大祖禅师
作者：释正觉
朝代：宋
体裁：赞

立雪齐腰，求法断臂。有志忘诸躯，无心契诸己。了了常知，其知密微。妙不借口，的自传衣。全功归父底时节，拈转虚空绝所依。
六代祖师画像赞·五祖大满禅师
作者：释正觉
朝代：宋

奇女之儿，双峯之嗣。
传衣世称乎妙龄，栽松我愧乎颓齿。
前后两身，古今一心。
孤鸾风舞玻璃镜，长鲸月辗珊瑚林。
钵盂狤獠人将去，几夜舂坊无碓音。
六代祖师画像赞·五祖大满禅师
作者：释正觉
朝代：宋

奇女之儿，双峰之嗣。传衣世称乎妙龄，栽松我愧乎颓齿。前后两身，古今一心。孤鸾风舞玻璃镜，长鲸月辗珊瑚林。钵盂狤獠人将去，几夜舂坊无碓音。
六代祖师画像赞·初祖达磨禅师
作者：释正觉
朝代：宋
体裁：赞

西付不了，东行相讨。大乘气遥，少林春早。九年面壁，求人而急。三拜髓传，得嗣而贤。芦华明月夜船转，水远天低秋色连。
六代祖师画像赞·四祖大医禅师
作者：释正觉
朝代：宋
体裁：赞

授屈眴衣，秉毗卢印。师坐西山，名称东震。蜂服之粉兮春蜜之滋，蚌肠之珠兮夜蟾之孕。远气呈祥，灵枝发旁。牛头接得融居士，华鸟不来庵外忙。
再和朱朝奉见寄
作者：释正觉
朝代：宋

朅来林下人，挂冠脱朝绿。身閒道愈尊，神静碧照目。落落我就璞，碌碌谁如玉。欲学陶渊明，高情异浮俗。白云无定心，青山有奇骨。肯从莲社宾，共奏无弦曲。佛生等一念，日劫讵延促。倾盖同故人，道存聊一瞩。
再和朱朝奉见寄
作者：释正觉
朝代：宋

朅来林下人，挂冠脱朝绿。
身閒道愈尊，神静碧照目。
落落我就璞，碌碌谁如玉。
欲学陶渊明，高情异浮俗。
白云无定心，青山有奇骨。
肯从莲社宾，共奏无絃曲。
佛生等一念，日劫讵延促。
倾盖同故人，道存聊一瞩。
冲禅人与翠山出丐求颂
作者：释正觉
朝代：宋

归去家山雪未消，到时雪后翠棱高。豁然直下断三际，卓尔个中抽一毫。化钵不妨游幻海，虚舟何惮驾惊涛。因缘成熟袖双手，莫学吾家败酒糟。
冲禅人与翠山出丐求颂
作者：释正觉
朝代：宋

归去家山雪未消，到时雪后翠棱高。
豁然直下断三际，卓尔箇中抽一毫。
化钵不妨游幻海，虚舟何惮驾惊涛。
因缘成熟袖双手，莫学吾家败酒糟。
凭宣教写真请赞
作者：释正觉
朝代：宋
体裁：赞

山林之姿，水月之像。雷潜九地之中，春在百华之上。随缘半合半开，分付全收全放。渊默家风，纵横伎俩。道超情也万法齐平，心出碍也十方通畅。
出康庐渡江淮山拜诸祖塔道中作
作者：释正觉
朝代：宋

涩舟沙水岸棱棱，岸上春泥深涴藤。回首康山怀结社，真情祖室事传灯。子孙亹亹雪庭可，衣钵绳绳舂屋能。坐照少林墙面意，湛明心地瑩如冰。
出康庐渡江淮山拜诸祖塔道中作
作者：释正觉
朝代：宋
体裁：七言律诗

涩舟沙水岸棱棱，岸上春泥深涴藤。回首康山怀结社，真情祖室事传灯。子孙亹亹雪庭可，衣钵绳绳舂屋能。坐照少林墙面意，湛明心地莹如冰。
初禅人持钵求颂
作者：释正觉
朝代：宋
体裁：偈颂

佛事潜通兴化门，用时斤斧莫成痕。全机超出轮回际，一句拔除生死根。凉吹洗磨烦袂暑，素蟾排逐夜台昏。鹅王引饮唯醇味，水乳斯分不我浑。
别五祖山悦众
作者：释正觉
朝代：宋
体裁：七言律诗

东山聚散亦夤缘，华吐芳姿柳锁烟。肯处根尘非一一，用时手眼恰千千。塔中祖有相传事，岭外人元不会禅。后日能来圆此话，未嫌敲枕唤春眠。
别洪山预和尚
作者：释正觉
朝代：宋
体裁：五言排律

般游念未稳，又别住山人。雁影水中字，云心江上宾。同条如是住，千里亦成邻。深翠一枝玺，腐红五合陈。回途登鸟道，华木故园春。
别满首座
作者：释正觉
朝代：宋
体裁：七言律诗

丹山凤窟冷相依，惭愧如今羽翼齐。云外翔鸣同颉颃，林间啄步暂分携。玉华衔处天容晓，珠树栖时月影低。引喙醴泉期后会，殆将新语濯尘泥。
别环首座
作者：释正觉
朝代：宋
体裁：七言律诗

雪立空庭畴堕宾，丹山握手履芳尘。石人破晓初移位，玉女羞明却转身。去意江湖频挂梦，回头棠棣一成春。丛林衰色待膏沃，侧耳风霆起蛰鳞。
别觉知藏
作者：释正觉
朝代：宋

一从豆颗爆寒灰，头角峥嵘顶目开。碧玉盘中珠宛转，琉璃殿上月徘徊。木人顾影当明去，石女披云半夜来。偏正功圆须转位，入廛垂手类难该。
别觉知藏
作者：释正觉
朝代：宋

一从豆颗爆寒灰，头角峥嵘顶目开。
碧玉盘中珠宛转，瑠璃殿上月徘徊。
木人顾影当明去，石女披云半夜来。
偏正功圆须转位，入廛垂手类难该。
别邹秀才
作者：释正觉
朝代：宋

声利明来若梦游，肯迂征家宿云栖。
情高素抱山樊志，性淡幽寻松石俦。
爱我家风清入眼，问伊时事默摇头。
今朝送别还孤坐，空对炉烟篆字浮。
别邹秀才
作者：释正觉
朝代：宋

声利明来若梦游，肯迂征家宿云楼。情高素抱山樊志，性淡幽寻松石俦。爱我家风清入眼，问伊时事默摇头。今朝送别还孤坐，空对炉烟篆字浮。
别陆尚书
作者：释正觉
朝代：宋
体裁：七言律诗

千里同风德不孤，心秋觉月照空壶。两头坐断何生死，一点圆明异有无。木马寒嘶青草坞，泥牛春种白云区。见闻佛事谁迎背，用处全机道转枢。
勤大师访别作句赠之
作者：释正觉
朝代：宋
体裁：七言律诗

若子能来过我门，端知良遂志弥敦。微尘破处得经卷，万象纷时空眼根。与世支离谁恶意，怪人棱瘦自秋痕。归兴定到家林稳，山月流明洗夜昏。
化上人持钵乞颂
作者：释正觉
朝代：宋
体裁：偈颂

化事而今尽付君，归来还我验儿孙。诸尘正受盛于钵，一句含胡覆却盆。别处见人知雪岭，自家吃饭识云门。底心肯负檀那力，开发真机报施恩。
十月朔与法上人南谷行
作者：释正觉
朝代：宋

拖策鸣林游兴浓，要将丘壑醉青瞳。黄华尚媚秋馀日，锦树那禁霜后风。转岫蛇行岐屈曲，断崖虹卧水丁东。谁悭剧味平生事，分付饮茶谈笑中。一筇双屦征具简，幽讨胜友宾栖深。与公半夜丘壑语，慰我平生麋鹿心。倒榻雅成山水梦，落泉寒作丝桐音。归欤城寺禅肤粟，定是流想来家林。
十月朔与法上人南谷行·其一
作者：释正觉
朝代：宋

拖策鸣林游兴浓，要将丘壑醉青瞳。
黄华尚媚秋余日，锦树那禁霜后风。
转岫虵行岐屈曲，断崖虹卧水丁东。
谁悭剧味平生事，分付饮茶谈笑中。
十月朔与法上人南谷行·其一
作者：释正觉
朝代：宋

拖策鸣林游兴浓，要将丘壑醉青瞳。黄华尚媚秋馀日，锦树那禁霜后风。转岫蛇行岐屈曲，断崖虹卧水丁东。谁悭剧味平生事，分付饮茶谈笑中。
十月朔与法上人南谷行·其二
作者：释正觉
朝代：宋
体裁：七言律诗

一筇双屦征具简，幽讨胜友宾栖深。与公半夜丘壑语，慰我平生麋鹿心。倒榻雅成山水梦，落泉寒作丝桐音。归欤城寺禅肤粟，定是流想来家林。
华亭顾道友儿女俱出家求颂
作者：释正觉
朝代：宋

儿儿女女着袈裟，留得闲身且在家。
不作丘坑看觉地，当鉏荟蘙种昙华。
深藏北斗端能许，吸尽西江始较些。
三界脱然亡影像，浄名居士好生涯。
华亭顾道友儿女俱出家求颂
作者：释正觉
朝代：宋

儿儿女女著袈裟，留得闲身且在家。不作丘坑看觉地，当锄荟蘙种昙华。深藏北斗端能许，吸尽西江始较些。三界脱然亡影像，净名居士好生涯。
南麓新居
作者：释正觉
朝代：宋
体裁：七言律诗

山麓水滨竹木阴，我侬懒养静居深。一生自足淡中味，三际那收閒底心。壑云未成出岫意，松风能作下滩音。十分清兴与谁共，想有沃洲支道林。
卫进可寺丞腊月二十九日招我以蔬饭从容胜集其居之西一堂榜曰六湛意六处休复同一湛然且求语因作偈云
作者：释正觉
朝代：宋

风澜未作见灵源，六处亡功体湛存。诸法性空方得座，一弹指响顿开门。寒梅篱落春能早，野雪棂窗夜不昏。万像森罗心印印，根尘超豁妙无痕。
卫进可寺丞腊月二十九日招我以蔬饭从容胜集其居之西一堂榜曰六湛意六处休復同一湛然且求语因作偈云
作者：释正觉
朝代：宋

风澜未作见灵源，六处亡功体湛存。
诸法性空方得座，一弹指响顿开门。
寒梅篱落春能早，野雪櫺窗夜不昏。
万像森罗心印印，根尘超豁妙无痕。
即觉庵子中居士来访妙峰之西既去作六言五首送之
作者：释正觉
朝代：宋

越境能来访我，扶筇颇肖游僧。得与坐间语味，谅其胸底怀冰。梦晓寒松挂月，心秋古井含津。至道百家合辙，同风千里成邻。欲下前时雪磴，重开向日风翎。此去丁宁华鸟，莫来狼藉春庭。归来三径春草，梦卧一团雨蓑。白发暗移玉烛，昏窗净洗金波。世外道人有在，庵中瓶粟无储。过客未容空去，挽衣相与分蔬。
即觉庵子中居士来访妙峰之西既去作六言五首送之·其一
作者：释正觉
朝代：宋
体裁：六言诗

越境能来访我，扶筇颇肖游僧。得与坐间语味，谅其胸底怀冰。
即觉庵子中居士来访妙峰之西既去作六言五首送之·其三
作者：释正觉
朝代：宋
体裁：六言诗

欲下前时雪磴，重开向日风翎。此去丁宁华鸟，莫来狼藉春庭。
即觉庵子中居士来访妙峰之西既去作六言五首送之·其二
作者：释正觉
朝代：宋
体裁：六言诗

梦晓寒松挂月，心秋古井含津。至道百家合辙，同风千里成邻。
即觉庵子中居士来访妙峰之西既去作六言五首送之·其五
作者：释正觉
朝代：宋
体裁：六言诗

世外道人有在，庵中瓶粟无储。过客未容空去，挽衣相与分蔬。
即觉庵子中居士来访妙峰之西既去作六言五首送之·其四
作者：释正觉
朝代：宋

归来三径春草，梦卧一团雨蓑。白发暗移玉烛，昏窗净洗金波。
即觉庵子中居士来访妙峰之西既去作六言五首送之·其四
作者：释正觉
朝代：宋

归来三径春草，梦卧一团雨蓑。
白髮暗移玉烛，昏窗浄洗金波。
古上人出丐求颂
作者：释正觉
朝代：宋

化门到处大千身，古鉴无尘谷有神。方信相随混不得，堂堂独露是何人。
古上人出丐求颂
作者：释正觉
朝代：宋

化门到处大千身，古鑑无尘谷有神。
方信相随混不得，堂堂独露是何人。
吴傅朋郎中书来尝得李伯时所画震旦第一祖西归像相需以赞说偈寄之
作者：释正觉
朝代：宋
体裁：古风

其来何求，其去无得。寂漠度岭兮万里独行，清白传家兮九年一默。针芥投而妙不可名，毫釐差而敝不可塞。知过而改，知难而退。谁去谁来，自买自卖。当面讳却兮满眼乌华，望涯赞之兮隔身鲸海。
周秀才出家求颂
作者：释正觉
朝代：宋
体裁：偈颂

标心脱帽法丹霞，借力堂前刬草些。塞上不须嗟失马，杯中端欲断疑蛇。久怀甘露濯尘骨，将意丛林开觉华。古渡雪芦明月共，一壶秋色属吾家。
和禅人发心丐开海田
作者：释正觉
朝代：宋
体裁：七言律诗

檀度夤缘约远寻，利他方称出家心。丐行端取丛林饱，耕缛不嫌泥水深。地面丕平春种玉，波痕清浅月浮金。栽田博饭吾家事，一段风规得老琛。
善友陆铨写真请赞
作者：释正觉
朝代：宋
体裁：赞

野云情态閒，秋山风骨瘦。真照也默默而灵，湛存也绵绵而寿。圆蒲曲木兮清白传家，老鹤苍松兮岁寒去就。
善应不触
作者：释正觉
朝代：宋

出门云水任茫茫，相应相酬许当行。
一切时无第二念，雪峯于此谢灵光。
善应不触
作者：释正觉
朝代：宋

出门云水任茫茫，相应相酬许当行。一切时无第二念，雪峰于此谢灵光。
四宾主·主中主
作者：释正觉
朝代：宋
体裁：七言绝句

不动金轮万德全，宸苔含月未排班。当头讳字寰中禁，谁敢依稀犯圣颜。
四宾主·主中宾
作者：释正觉
朝代：宋

御楼吹角六街明，金马将军出禁城。阃外化权良有准，不伤风物致升平。
四宾主·主中宾
作者：释正觉
朝代：宋

御楼吹角六街明，金马将军出禁城。
阃外化权良有准，不伤风物致昇平。
四宾主·宾中主
作者：释正觉
朝代：宋
体裁：七言绝句

不恋经商利万金，晚来古路问家音。分明得报尊亲健，争奈难平喜惧心。
四宾主·宾中宾
作者：释正觉
朝代：宋
体裁：七言绝句

平生心事结眉头，满面风埃鬓已秋。大底出门无伎术，奈何今日路贫愁。
四料简·人境两俱夺
作者：释正觉
朝代：宋

罢奏笙篁夜欲阑，银河光浸紫微寒。星移月暗无消息，客散云楼酒椀乾。
四料简·人境两俱夺
作者：释正觉
朝代：宋

罢奏笙篁夜欲阑，银河光浸紫微寒。
星移月暗无消息，客散云楼酒椀干。
四料简·人境两俱夺
作者：释正觉
朝代：宋
体裁：七言绝句

罢奏笙篁夜欲阑，银河光浸紫微寒。星移月暗无消息，客散云楼酒碗乾。
四料简·人境俱不夺
作者：释正觉
朝代：宋
体裁：七言绝句

十分花事属歌喉，笑入芳尘烂漫游。皇道太平无忌讳，纵横何处不风流。
四料简·夺人不夺境
作者：释正觉
朝代：宋

懒问谁持造化权，门前春事正暄妍。雨晴花色明如锦，风暖莺声滑似弦。
四料简·夺人不夺境
作者：释正觉
朝代：宋

懒问谁持造化权，门前春事正暄妍。
雨晴花色明如锦，风暖莺声滑似絃。
四料简·夺境不夺人
作者：释正觉
朝代：宋

厌余客路忽思家，鬓髮春饶尽雪华。
月底路歧通着脚，归心未稳隔烟霞。
四料简·夺境不夺人
作者：释正觉
朝代：宋

厌馀客路忽思家，鬓发春饶尽雪华。月底路歧通著脚，归心未稳隔烟霞。
因览仰山小释迦语成唱道二首·其一
作者：释正觉
朝代：宋

脱尽诸缘空不空，杳无边表喻难同。
须知月蚌肠中物，体取云犀角裏通。
建化何妨行鸟道，迴途復妙显家风。
太平游子归来也，云鬓霜眉内转功。
因览仰山小释迦语成唱道二首·其一
作者：释正觉
朝代：宋

脱尽诸缘空不空，杳无边表喻难同。须知月蚌肠中物，体取云犀角里通。建化何妨行鸟道，回途复妙显家风。太平游子归来也，云鬓霜眉内转功。
因览仰山小释迦语成唱道二首·其二
作者：释正觉
朝代：宋
体裁：七言绝句

一念全超旷劫初，玉人端坐白牛车。往来历尽傍参妙，回首途中物物渠。
因雪示随行禅者
作者：释正觉
朝代：宋

家家种玉满区区，谁裹烟蓑细步趋。千里同风休缀缀，十方一色尚拘拘。梦醒光彩两头断，坐稳身心三际无。清白传家衲僧事，其间转处看工夫。
因雪示随行禅者
作者：释正觉
朝代：宋

家家种玉满区区，谁裹烟蓑细步趣。
千里同风休缀缀，十方一色尚拘拘。
梦醒光彩两头断，坐稳身心三际无。
清白传家衲僧事，其间转处看工夫。
圆禅者求颂
作者：释正觉
朝代：宋

枯歇身心百不思，湛圆自照劫空时。妙明智鉴那留垢，虚廓灵机未度丝。的的髑髅看活眼，堂堂尘刹用閒眉。是须恁么承当去，鼻孔累垂识祖师。
圆禅者求颂
作者：释正觉
朝代：宋

枯歇身心百不思，湛圆自照劫空时。
妙明智鑑那留垢，虚廓灵机未度丝。
的的髑髅看活眼，堂堂尘剎用閒眉。
是须恁么承当去，鼻孔纍垂识祖师。
夏安居日过实上人东轩时新竹浴雨因作句歌之
作者：释正觉
朝代：宋

箨龙出丛林，脱锦露新绿。昂藏引头角，密密均节目。娟然尘外姿，云雾腻寒玉。翠满东窗阴，心眼扫恶俗。虚静颇道情，清癯见风骨。惠我不老春，为谁无弦曲。葛陂蛰时事，第恐雷雨促。不能留高閒，双碧淡相瞩。
夏安居日过实上人东轩时新竹浴雨因作句歌之
作者：释正觉
朝代：宋

箨龙出丛林，脱锦露新绿。
昂藏引头角，密密均节目。
娟然尘外姿，云雾腻寒玉。
翠满东窗阴，心眼扫恶俗。
虚静颇道情，清癯见风骨。
惠我不老春，为谁无絃曲。
葛陂蛰时事，第恐雷雨促。
不能留高閒，双碧淡相瞩。
大功不宰
作者：释正觉
朝代：宋

吾家消息默中看，看处虚明霁月寒。一色是功须转却，石霜端要髑髅乾。
大功不宰
作者：释正觉
朝代：宋

吾家消息默中看，看处虚明霁月寒。
一色是功须转却，石霜端要髑髅干。
大宁悟长老写师像求赞
作者：释正觉
朝代：宋

眼睛活，髑髅乾，妙在离微转处看。鱼潜水而秋痕愈碧，鹤卧松而月梦犹寒。应呼之神居谷，随色之珠走盘。影响黏谁眉得用，斲泥馀地鼻无漫。
大宁悟长老写师像求赞
作者：释正觉
朝代：宋

眼睛活，髑髅干，妙在离微转处看。
鱼潜水而秋痕愈碧，鹤卧松而月梦犹寒。
应呼之神居谷，随色之珠走盘。
影响黏谁眉得用，斲泥余地鼻无漫。
大明庵留偈
作者：释正觉
朝代：宋

略彴横门下转流，挂窗山在屋檐头。
大明古意是时节，霜夜月堂帘上鈎。
大明庵留偈
作者：释正觉
朝代：宋

略彴横门下转流，挂窗山在屋檐头。大明古意是时节，霜夜月堂帘上钩。
大阳道中
作者：释正觉
朝代：宋
体裁：六言诗

耿人胸次佳处，借力床头古藤。风树叶颓淅淅，秋山骨瘦棱棱。
妙慧上人求颂
作者：释正觉
朝代：宋

妙中有慧独醒醒，历历机前自照灵。老兔梦寒眠净魄，真犀心醉得通星。道游刹刹参诸佛，智破尘尘出大经。顽石点头挥麈尾，坐间华雨一番馨。
妙慧上人求颂
作者：释正觉
朝代：宋

妙中有慧独醒醒，历历机前自照灵。
老兔梦寒眠浄魄，真犀心醉得通星。
道游剎剎参诸佛，智破尘尘出大经。
顽石点头挥麈尾，坐间华雨一番馨。
妙湛大师求颂
作者：释正觉
朝代：宋

妙则不粗，湛则不浑。妙湛而照，瑩然亡痕。云山是主，水月无根。瘦坐一默，虚融六门。窍作风籁，华含春恩。相承个事，子子孙孙。
妙湛大师求颂
作者：释正觉
朝代：宋
体裁：偈颂

妙则不粗，湛则不浑。妙湛而照，莹然亡痕。云山是主，水月无根。瘦坐一默，虚融六门。窍作风籁，华含春恩。相承个事，子子孙孙。
妙湛大师求颂
作者：释正觉
朝代：宋

妙则不粗，湛则不浑。
妙湛而照，莹然亡痕。
云山是主，水月无根。
瘦坐一默，虚融六门。
窍作风籁，华含春恩。
相承箇事，子子孙孙。
妙禅人出丐求颂
作者：释正觉
朝代：宋
体裁：偈颂

劫壶浩浩洗魔缘，妙处真观自见前。的的未萌明宾际，灵灵无得入深禅。风抟海运鲲将蜕，月皎沙寒鹭不眠。触事投谐能转变，何妨大浪驾空船。
姚道人乞颂
作者：释正觉
朝代：宋
体裁：偈颂

慈悲方便事，触处有工夫。应变随声色，团团盘走珠。
宗知客
作者：释正觉
朝代：宋

虚明一念洗粉埃，眼在髑髅眉底开。玉凤衔华春不老，金鸡唤月梦初回。匣中古剑光干斗，壁上寒梭蛰破雷。佛祖入廛成化事，那嫌榼？鼻头堆。
宗知客
作者：释正觉
朝代：宋
体裁：七言律诗

虚明一念洗粉埃，眼在髑髅眉底开。玉凤衔华春不老，金鸡唤月梦初回。匣中古剑光干斗，壁上寒梭蛰破雷。佛祖入廛成化事，那嫌榼�鼻头堆。
宗知客
作者：释正觉
朝代：宋

虚明一念洗粉埃，眼在髑髅眉底开。
玉凤衔华春不老，金鸡唤月梦初回。
匣中古剑光干斗，壁上寒梭蛰破雷。
佛祖入廛成化事，那嫌榼𣜂鼻头堆。
宗禅人出丐求颂
作者：释正觉
朝代：宋
体裁：偈颂

万指生涯一钵归，丛林宗尚默无机。道耕自信我寒槁，妙用相烦君发挥。薜荔藩篱秋蔓衍，女萝窗户月依稀。时时处处通消息，物象都卢入范围。
宣和甲辰三月三日山谷寺偶成是时欲下长芦也
作者：释正觉
朝代：宋

温风在山谷，青紫班芳妍。
浩然春公心，不作彼此偏。
其来初无像，荣事亦自然。
云容淡如鹤，草色齐腻烟。
竹萌裹豹袴，蕨茁引儿拳。
盘箸富可喜，齿颊甘亦便。
山水濯尘念，风云会前缘。
苇江怀道人，拥众几两千。
顶门眼照世，胸中海吞川。
同雏丹山巢，羽成各翔迁。
而今欲住集，相见而忘年。
执鞭驱并驾，未愧无綵鞯。
白鸥行作伍，水蔬对烹煎。
抚摩青石牛，不得陪高眠。
将趋皖口市，就买莎郎船。
回首谢诸祖，觉法吾所天。
慧灯耿不夜，心花芳枝联。
后日儿孙辈，莫怪森罗前。
宣和甲辰三月三日山谷寺偶成是时欲下长芦也
作者：释正觉
朝代：宋

温风在山谷，青紫班芳妍。浩然春公心，不作彼此偏。其来初无像，荣事亦自然。云容淡如鹤，草色齐腻烟。竹萌裹豹裤，蕨茁引儿拳。盘箸富可喜，齿颊甘亦便。山水濯尘念，风云会前缘。苇江怀道人，拥众几两千。顶门眼照世，胸中海吞川。同雏丹山巢，羽成各翔迁。而今欲住集，相见而忘年。执鞭驱并驾，未愧无綵鞯。白鸥行作伍，水蔬对烹煎。抚摩青石牛，不得陪高眠。将趋皖口市，就买莎郎船。回首谢诸祖，觉法吾所天。慧灯耿不夜，心花芳枝联。后日儿孙辈，莫怪森罗前。
宣和甲辰岁开十日予欲束衣随淮水东下锦官常禅人且合掌请语因留三绝
作者：释正觉
朝代：宋

麓华联蕾破春红，惭愧无私造化功。谁怕满头椿岁月，要听啼鸟说家风。蔬肠那著一星愁，但觉春眠粥似稠。梦外寻盟何处是，荻洲稚子绿排头。恬然谁作去留心，月下沧波风过林。相别相逢定何所，明明向道只如今。
宣和甲辰岁开十日予欲束衣随淮水东下锦官常禅人且合掌请语因留三绝·其一
作者：释正觉
朝代：宋
体裁：七言绝句

麓华联蕾破春红，惭愧无私造化功。谁怕满头椿岁月，要听啼鸟说家风。
宣和甲辰岁开十日予欲束衣随淮水东下锦官常禅人且合掌请语因留三绝·其三
作者：释正觉
朝代：宋
体裁：七言绝句

恬然谁作去留心，月下沧波风过林。相别相逢定何所，明明向道只如今。
宣和甲辰岁开十日予欲束衣随淮水东下锦官常禅人且合掌请语因留三绝·其二
作者：释正觉
朝代：宋

蔬肠那着一星愁，但觉春眠粥似稠。
梦外寻盟何处是，荻洲稚子绿排头。
宣和甲辰岁开十日予欲束衣随淮水东下锦官常禅人且合掌请语因留三绝·其二
作者：释正觉
朝代：宋

蔬肠那著一星愁，但觉春眠粥似稠。梦外寻盟何处是，荻洲稚子绿排头。
宿覆船山阻雨
作者：释正觉
朝代：宋

枝筇同到覆船巅，暂寄筇枝借榻眠。
山水鈎帘知属我，烟霞腻枕梦游仙。
觉来笋窟投蔬筯，閒把华房入线编。
想像玲珑岩下雨，春寒犹可卧羊毡。
宿覆船山阻雨
作者：释正觉
朝代：宋

枝筇同到覆船巅，暂寄筇枝借榻眠。山水钩帘知属我，烟霞腻枕梦游仙。觉来笋窟投蔬箸，閒把华房入线编。想像玲珑岩下雨，春寒犹可卧羊毡。
寄大洪和尚
作者：释正觉
朝代：宋
体裁：七言律诗

饮茶作别出萝门，相送犹怀握手温。断雁几时归缀字，浮萍随处卧生根。秋风窗外拥芦雪，梦冷床头堕月魂。麈柄年来疲转徙，却思红颗共炊盆。
寄石湫童知县
作者：释正觉
朝代：宋
体裁：七言律诗

溪头茅屋远追陶，斗米而今懒折腰。汉水丈人甘抱瓮，箕山居士厌鸣瓢。心秋霁月夜相照，鬓雪温风吹不消。身世曲肱分付梦，蘧随蝴蝶到华条。
小师慧果丐盐求颂
作者：释正觉
朝代：宋

可中滋味欠些些，成就庐山笋蕨家。丐事子行黄苇渡，盟心人在白鸥沙。和羹户户俱煎卤，扫雪村村欲没靴。味及衲僧初偃月，圆通只个是生涯。
小师慧果丐盐求颂
作者：释正觉
朝代：宋

可中滋味欠些些，成就庐山笋蕨家。
丐事子行黄苇渡，盟心人在白鸥沙。
和羹户户俱煎卤，扫雪村村欲没靴。
味及衲僧初偃月，圆通只箇是生涯。
小师慧果驰书取雪峰真歇和尚
作者：释正觉
朝代：宋
体裁：七言绝句

鸟窠闲口聊吹布，雪老低头却入庵。生死同条末后句，也应千里问同参。
小师智临禅客写真求赞
作者：释正觉
朝代：宋
体裁：赞

云石雪松，岁寒之友从。晓月霜钟，清白之音容。自乐也村歌社舞，平怀也牧笛归农。暴雨卒风，潜神堂而避阵。吼雷掣电，战禅席而交锋。十分闲暇，一等疏慵。青山白云之去就，浮萍流水之行踪。披雾变文豹，吟云蜕骨龙。身老艺孤兮难其授子，智齐德半兮未可传宗。
小师智宽与国清作丐请语
作者：释正觉
朝代：宋

入廛一钵是生涯，来自寒山拾得家。
晓影玉鈎萝户月，春丛黄粉蜜房华。
午炊佛土香传鼻，参饱云门饭打牙。
准拟神通何处借，浄名居士住毗耶。
小师智宽与国清作丐请语
作者：释正觉
朝代：宋

入廛一钵是生涯，来自寒山拾得家。晓影玉钩萝户月，春丛黄粉蜜房华。午炊佛土香传鼻，参饱云门饭打牙。准拟神通何处借，净名居士住毗耶。
尘上人出丐求颂
作者：释正觉
朝代：宋

轻轻弹指便开门，百亿门前百亿身。妙应因缘通处处，圆明个事遍尘尘。华间蜂采黄须蜜，柳上莺传青眼春。归日相呼满钵饭，一时分付饱参人。
尘上人出丐求颂
作者：释正觉
朝代：宋

轻轻弹指便开门，百亿门前百亿身。
妙应因缘通处处，圆明箇事遍尘尘。
华间蜂采黄鬚蜜，柳上莺传青眼春。
归日相呼满钵饭，一时分付饱参人。
岁开八日谒西溪真悟讲师
作者：释正觉
朝代：宋
体裁：七言律诗

雨华几席自清馨，茗碗初收篆缕青。柔弄柳条风剪剪，冷濡梅蕊雪星星。不嫌黄卷闲遮眼，有意微尘破出经。思大气吞三世佛，儿孙未到败门庭。
崇上人求默庵颂
作者：释正觉
朝代：宋

默默中居底是庵，白槌上首乃同参。
深明铁磨莫颠倒，真见末山非女男。
坐裏水天能湛湛，门前华雨任毵毵。
一言妙证超名相，不惜眉毛笑翠岩。
崇上人求默庵颂
作者：释正觉
朝代：宋

默默中居底是庵，白槌上首乃同参。深明铁磨莫颠倒，真见末山非女男。坐里水天能湛湛，门前华雨任毵毵。一言妙證超名相，不惜眉毛笑翠岩。
嵩山老人告行作六偈送之
作者：释正觉
朝代：宋

未能老养卧林麓，要乞优恩除发须。濯足沧浪岁寒事，终来清友石菖蒲。挽衣苦怪不我住，怀事乞成今乃时。雷动定知开蛰户，春寒无要勒华枝。嘤嘤鸟鸣如客情，行行柳眼向人青。投心旧友春成物，汲水前溪月下瓶。梦里结忧三变事，觉来还喜一成春。莺华时节洗衰落，不信馀寒犹著人。服像中情将有得，江湖底事勿相忘。橘洲白鸟秋成伍，渔火莼羹蓬底香。应缘分影来池月，游世无心出岫云。适意归来尖屋底，蔬畦还与力锄勤。
嵩山老人告行作六偈送之·其一
作者：释正觉
朝代：宋

未能老养卧林麓，要乞优恩除发须。濯足沧浪岁寒事，终来清友石菖蒲。
嵩山老人告行作六偈送之·其一
作者：释正觉
朝代：宋

未能老养卧林麓，要乞优恩除髮鬚。
濯足沧浪岁寒事，终来清友石菖蒲。
嵩山老人告行作六偈送之·其三
作者：释正觉
朝代：宋
体裁：七言绝句

嘤嘤鸟鸣如客情，行行柳眼向人青。投心旧友春成物，汲水前溪月下瓶。
嵩山老人告行作六偈送之·其二
作者：释正觉
朝代：宋
体裁：七言绝句

挽衣苦怪不我住，怀事乞成今乃时。雷动定知开蛰户，春寒无要勒华枝。
嵩山老人告行作六偈送之·其五
作者：释正觉
朝代：宋
体裁：七言绝句

服像中情将有得，江湖底事勿相忘。橘洲白鸟秋成伍，渔火莼羹蓬底香。
嵩山老人告行作六偈送之·其六
作者：释正觉
朝代：宋

应缘分影来池月，游世无心出岫云。
适意归来尖屋底，蔬畦还与力鉏勤。
嵩山老人告行作六偈送之·其六
作者：释正觉
朝代：宋

应缘分影来池月，游世无心出岫云。适意归来尖屋底，蔬畦还与力锄勤。
嵩山老人告行作六偈送之·其四
作者：释正觉
朝代：宋

梦裏结忧三变事，觉来还喜一成春。
莺华时节洗衰落，不信余寒犹着人。
嵩山老人告行作六偈送之·其四
作者：释正觉
朝代：宋

梦里结忧三变事，觉来还喜一成春。莺华时节洗衰落，不信馀寒犹著人。
应禅人出丐求颂
作者：释正觉
朝代：宋
体裁：偈颂

应身随处见尘尘，能顺因缘不背真。树上虎头呈伎俩，毛端师子显精神。平生自许得游刃，投老难传知斲轮。香气满城燂钵饭，丛林一洗浩然春。
应禅人开田求颂
作者：释正觉
朝代：宋
体裁：偈颂

飘飘捉杖出烟萝，行丐身心遽许多。针鼻细中投玉线，机头密处度金梭。应缘片片云成雨，分照团团月在波。底意周旋便回首，旧巢寒卧雪林柯。
应身
作者：释正觉
朝代：宋
体裁：七言绝句

双六盘中信彩赢，风行草偃月弯晴。拦街截巷憨皮袋，弥勒何时不下生。
庚子冬二十八日天意晴和与止上人同南麓行横冈转流长作清响阴溪直木寒无悴容到竹林人家饮茶而还
作者：释正觉
朝代：宋

云麓胜处夙未到，清行兴锐忘崎嵚。
谁无瘦杖少扶力，我与幽人同赏心。
壑津软缘自宛转，岸树老碧长阴森。
溪西乞火煮茶去，竹裏人家斋磬音。
庚子冬二十八日天意晴和与止上人同南麓行横冈转流长作清响阴溪直木寒无悴容到竹林人家饮茶而还
作者：释正觉
朝代：宋

云麓胜处夙未到，清行兴锐忘崎嵚。谁无瘦杖少扶力，我与幽人同赏心。壑津软缘自宛转，岸树老碧长阴森。溪西乞火煮茶去，竹里人家斋磬音。
廓禅人干田求颂
作者：释正觉
朝代：宋

廓虚田地绝蓁荆，望断玉壶冰鉴平。素色依稀云拥耒，练光片段月分耕。意为衲子延筇履，力丐檀那助饭羹。将见金牛笑相唤，丛林气像不多争。
廓禅人干田求颂
作者：释正觉
朝代：宋

廓虚田地绝蓁荆，望断玉壶冰鑑平。
素色依稀云拥耒，练光片段月分耕。
意为衲子延筇履，力丐檀那助饭羹。
将见金牛笑相唤，丛林气像不多争。
弟子薄坚仁以幅缣写圆悟禅师像径山裕虎丘隆二高弟侍焉绍兴丙辰二月八日予乞食之苏台过其家且出以相示再三有请辄随喜赞云
作者：释正觉
朝代：宋
体裁：古风

力世佛宗，心传我公。一拳活计，一喝家风。影草呈机也三圣却瞎，精金出冶也百丈还聋。绰绰有裕，恢恢而隆。阿难迦叶之多闻抖擞，目连鹙子之智慧神通。真得不借之应，大同不宰之功。百川曲折兮自然到海，万象森罗兮不可逃空。
张汉乡写真求赞
作者：释正觉
朝代：宋
体裁：赞

顶覆白雪，眼横碧波。清霜濡斗柄，古壁挂龙梭。少林之华未老，曹溪之镜非磨。所得几何，家传不多。饱谙云水三条篾，钓尽江湖一片蓑。
心上人乞食求颂
作者：释正觉
朝代：宋

去去之人乞食心，春风浩荡洗丛林。松蹊香腻糁黄粉，竹坞清癯包玉簪。炊甑分珠斋钵满，净瓶汲月夜塘深。归来磨濯光明在，向道尘泥不涴金。
心上人乞食求颂
作者：释正觉
朝代：宋

去去之人乞食心，春风浩荡洗丛林。
松蹊香腻糁黄粉，竹坞清癯包玉簪。
炊甑分珠斋钵满，凈瓶汲月夜塘深。
归来磨濯光明在，向道尘泥不涴金。
心知庄求颂
作者：释正觉
朝代：宋

耕云种月自由人，田地分明契券真。黄独将看炊作饭，白牛今已牧来纯。钁头活计时时用，物外家风处处亲。禾黍十分秋可望，饱丛林汉著精神。
心知庄求颂
作者：释正觉
朝代：宋

耕云种月自由人，田地分明契券真。
黄独将看炊作饭，白牛今已牧来纯。
镢头活计时时用，物外家风处处亲。
禾黍十分秋可望，饱丛林汉着精神。
心禅人出丐求颂
作者：释正觉
朝代：宋
体裁：偈颂

将看秋早瘦风林，禾卷黄云副丐心。妙印手中那外物，虚空胸次不容针。谁家落甑炊香雪，后夜归船棹软金。洗足蒲团松石上，绕篱山水有清音。
怀上人出丐求颂
作者：释正觉
朝代：宋

胡床拥毳怯春寒，怀丐人行野雪乾。风信入华披锦段，月魂堕水濯金盘。净名取饭亡多力，慈氏开门只一弹。妙得其中佛受用，头头成见不相瞒。
怀上人出丐求颂
作者：释正觉
朝代：宋

胡床拥毳怯春寒，怀丐人行野雪干。
风信入华披锦段，月魂堕水濯金盘。
浄名取饭亡多力，慈氏开门只一弹。
妙得其中佛受用，头头成见不相瞒。
恭鉴二禅人干浴镬求颂
作者：释正觉
朝代：宋

大冶镕金入范看，不嫌口阔肚皮宽。得来妙触通身眼，净放光明赤肉团。衲子落成俱受赐，檀那相助许投干。底心试问楞严友，道契圆通只个般。范金为镬沸兰津，分付楞严会上宾。妙触宣明渠具眼，纤尘不受我通身。投谐冷暖浑忘水，迎合温和似得春。炉鞴相催成底器，量吞云梦可斯人。
恭鉴二禅人干浴镬求颂·其一
作者：释正觉
朝代：宋

大冶镕金入范看，不嫌口阔肚皮宽。得来妙触通身眼，净放光明赤肉团。衲子落成俱受赐，檀那相助许投干。底心试问楞严友，道契圆通只个般。
恭鑑二禅人干浴镬求颂·其一
作者：释正觉
朝代：宋

大冶镕金入范看，不嫌口阔肚皮宽。
得来妙触通身眼，浄放光明赤肉团。
衲子落成俱受赐，檀那相助许投干。
底心试问楞严友，道契圆通只箇般。
恭鑑二禅人干浴镬求颂·其二
作者：释正觉
朝代：宋
体裁：偈颂

范金为镬沸兰津，分付楞严会上宾。妙触宣明渠具眼，纤尘不受我通身。投谐冷暖浑忘水，迎合温和似得春。炉鞴相催成底器，量吞云梦可斯人。
成侍者求颂
作者：释正觉
朝代：宋
体裁：偈颂

真源不皱风，月兔影澄水。枯情但恬如，默默饱禅味。家风乃廓然，当年第一义。机轮转有方，万化出弹指。
戚泽民从新正日供三僧求颂
作者：释正觉
朝代：宋
体裁：偈颂

君家炊饭办蔬薇，日供畦衣三阿师。海上浮杯登岸后，云间飞锡过门时。伊蒲塞作新香气，宾度卢迎老白眉。施受等心相称可，月随流水下春池。
投食山家
作者：释正觉
朝代：宋

霜晨蔾杖起孤禅，乞食山家图省缘。
斜径顺风鸣竹火，飞甍迷眼映松烟。
秋羹木鼈有真味，午饭树鸡无俗羶。
谁谓客床卧不稳，我无支遁买山钱。
投食山家
作者：释正觉
朝代：宋

霜晨藜杖起孤禅，乞食山家图省缘。斜径顺风鸣竹火，飞甍迷眼映松烟。秋羹木鳖有真味，午饭树鸡无俗膻。谁谓客床卧不稳，我无支遁买山钱。
折桂章首座近自双泉来因作句与之
作者：释正觉
朝代：宋
体裁：七言律诗

家林稳卧一巢云，厌作梁家庵底宾。折桂手舒寒触月，衔珠眼合梦游春。庭除不见雨华鸟，麋鹿能来呼谷神。五老芳邻归问讯，笑谈相对白头新。
拜芭蕉情禅师
作者：释正觉
朝代：宋

来谒芭蕉大仰孙，要明圜相识耽源。横山烟雨洗秋骨，掠面溪风吹暑痕。菖蒲叶瘦水石秀，枇杷树密轩窗昏。阿谁床头柱杖子，乞我款曲寻云根。
拜芭蕉情禅师
作者：释正觉
朝代：宋

来谒芭蕉大仰孙，要明圜相识躭源。
横山烟雨洗秋骨，掠面溪风吹暑痕。
菖蒲叶瘦水石秀，枇杷树密轩窗昏。
阿谁床头柱杖子，乞我款曲寻云根。
拟石牛与悟上人
作者：释正觉
朝代：宋
体裁：七言律诗

阿牛纯热不鞭牵，卧向古源苍树边。春谷玉田看去种，雪山香草饱来眠。背头隆骨任丰载，鼻底流津大作川。异路行行哮吼处，莫忘露地未萌前。
教禅人出丐求颂
作者：释正觉
朝代：宋

历历枢中转化机，出门气象履芳时。
溪光丽濯红锦段，风柳细捻黄金丝。
空空不碍浑亡我，处处相逢却是谁。
会得宾头卢见佛，向人卖弄有长眉。
教禅人出丐求颂
作者：释正觉
朝代：宋

历历枢中转化机，出门气象履芳时。溪光丽濯红锦段，风柳细撚黄金丝。空空不碍浑亡我，处处相逢却是谁。会得宾头卢见佛，向人卖弄有长眉。
斜川道上望庐山三绝
作者：释正觉
朝代：宋

真味酣心倚瘦筇，萧骚风啸一蹊松。无人共语圆通境，笑看云吞石耳峰。青山放足溪转腰，蓑翁理网儿摇舠。先生畴日骑鱼去，岸上人家谁姓陶。水从乌石山前转，人在斜川岸上行。寂漠柴桑古祠下，我来无酒酹渊明。
斜川道上望庐山三绝·其一
作者：释正觉
朝代：宋

真味酣心倚瘦筇，萧骚风啸一蹊松。
无人共语圆通境，笑看云吞石耳峯。
斜川道上望庐山三绝·其一
作者：释正觉
朝代：宋

真味酣心倚瘦筇，萧骚风啸一蹊松。无人共语圆通境，笑看云吞石耳峰。
斜川道上望庐山三绝·其三
作者：释正觉
朝代：宋
体裁：七言绝句

水从乌石山前转，人在斜川岸上行。寂漠柴桑古祠下，我来无酒酹渊明。
斜川道上望庐山三绝·其二
作者：释正觉
朝代：宋
体裁：七言绝句

青山放足溪转腰，蓑翁理网儿摇舠。先生畴日骑鱼去，岸上人家谁姓陶。
方上人持钵乞颂
作者：释正觉
朝代：宋
体裁：偈颂

卷衣破晓下连城，意欲分炊往上方。僧钵饭归三篾饱，蜂房蜜合百华香。柳丝莺友调唇滑，云锦人家照眼光。应变纵横看伎俩，随身干木惯逢场。
早发宁海寿宁道中过奉化
作者：释正觉
朝代：宋
体裁：七言律诗

晓径风香雨阵红，凿崖棱石上梯空。劝归鸟语春过半，投饭人家日正中。山怪翠寒台对偶，溪能柔碧剡相通。杨华便是浮萍草，踪迹又随流水东。
时司理求颂
作者：释正觉
朝代：宋

净磨心鉴绝游尘，本际灵明自照神。个里机回圆历历，化分百亿大千身。
时司理求颂
作者：释正觉
朝代：宋

浄磨心鑑绝游尘，本际灵明自照神。
箇裏机回圆历历，化分百亿大千身。
时禅人出丐求颂
作者：释正觉
朝代：宋

老能碓下米无舂，一出相烦作变通。
阵阵香风看稻熟，番番时雨见年丰。
手携拍板傅大士，杖挂剪刀梁志公。
妙应羣机真绝待，秋清河淡月行空。
时禅人出丐求颂
作者：释正觉
朝代：宋

老能碓下米无舂，一出相烦作变通。阵阵香风看稻熟，番番时雨见年丰。手携拍板傅大士，杖挂剪刀梁志公。妙应群机真绝待，秋清河淡月行空。
春意渐深送客至山麓田舍来往道中复逢法上人因作数语以记所见云
作者：释正觉
朝代：宋

青桑柳暗山前路，麦脚含滋一锄雨。阳林桃是旧家春，冷眼灵云合头语。云阵纤纤洗花雨，深竹新闻子规语。青山白云吾定居，枯肠那著归思虑。鸟拳花枝作春语，风日焕然晞宿雨。水肥山翠木欣欣，芳事骈罗不容数。华蹊归来鸟啼暮，庖舍炊烟卧风缕。西窗旧有竹肋床，伸足曲肱成栩栩。隔年相逢瘦惊许，风立溪头少时语。缄情客上钓鱼矶，四面垂云一蓑雨。
春意渐深送客至山麓田舍来往道中复逢法上人因作数语以记所见云·其二
作者：释正觉
朝代：宋

云阵纤纤洗花雨，深竹新闻子规语。青山白云吾定居，枯肠那著归思虑。
春意渐深送客至山麓田舍来往道中復逢法上人因作数语以记所见云·其一
作者：释正觉
朝代：宋
体裁：七言绝句

青桑柳暗山前路，麦脚含滋一锄雨。阳林桃是旧家春，冷眼灵云合头语。
春意渐深送客至山麓田舍来往道中復逢法上人因作数语以记所见云·其三
作者：释正觉
朝代：宋
体裁：七言绝句

鸟拳花枝作春语，风日焕然晞宿雨。水肥山翠木欣欣，芳事骈罗不容数。
春意渐深送客至山麓田舍来往道中復逢法上人因作数语以记所见云·其二
作者：释正觉
朝代：宋

云阵纤纤洗花雨，深竹新闻子规语。
青山白云吾定居，枯肠那着归思虑。
春意渐深送客至山麓田舍来往道中復逢法上人因作数语以记所见云·其五
作者：释正觉
朝代：宋
体裁：七言绝句

隔年相逢瘦惊许，风立溪头少时语。缄情客上钓鱼矶，四面垂云一蓑雨。
春意渐深送客至山麓田舍来往道中復逢法上人因作数语以记所见云·其四
作者：释正觉
朝代：宋
体裁：七言绝句

华蹊归来鸟啼暮，庖舍炊烟卧风缕。西窗旧有竹肋床，伸足曲肱成栩栩。
显禅人求颂
作者：释正觉
朝代：宋

显处机须隐，忙时智自閒。泥牛初出海，玉马复临关。寒水澄涵月，流云静倚山。回途分化柄，不作旧家悭。
显禅人求颂
作者：释正觉
朝代：宋

显处机须隐，忙时智自閒。
泥牛初出海，玉马復临关。
寒水澄涵月，流云静倚山。
回途分化柄，不作旧家悭。
晖禅人丐盐求颂
作者：释正觉
朝代：宋
体裁：偈颂

庐山淡薄已多时，谁与丛林洗败姿。为爱海冰资菜味，不嫌春雨破华枝。仙陀婆事行行辨，舜若多身处处宜。快意截流船到岸，江头风顺看樯旗。
普渊行者请颂
作者：释正觉
朝代：宋
体裁：偈颂

脱尽尘机真出家，平持心地是生涯。法堂刬草堕僧数，舂屋传衣联祖华。想变石头山下虎，悟空弓影酒中蛇。寒枯只么清修去，佛种从今却较些。
景禅人求颂
作者：释正觉
朝代：宋
体裁：偈颂

混处还须转侧看，底时妙在一丝端。闲云卷雨秋空阔，明月流辉夜水寒。棹破波光华细碎，梦惊蓬晓影团圞。真机分应头头准，却出黄芦把钓竿。
智宣直岁写师像求赞
作者：释正觉
朝代：宋
体裁：赞

霜颅雪髭，壑眼岩眉。昆崙源我据，浑沌凿谁持。雁行没处秋天阔，华气繁时春日迟。诸尘出碍，妙触无疵。
月禅人出丐求颂
作者：释正觉
朝代：宋

一月在诸水，动随来去舟。
分身能恁么，到处恰相投。
湖海堕全璧，鱼龙吞曲鈎。
归来端可庆，俱得饱参休。
月禅人出丐求颂
作者：释正觉
朝代：宋

一月在诸水，动随来去舟。分身能恁么，到处恰相投。湖海堕全璧，鱼龙吞曲钩。归来端可庆，俱得饱参休。
月禅人出丐求颂
作者：释正觉
朝代：宋
体裁：偈颂

踏雪到人家，投机的不差。月魂通水脉，春信入梅华。去觅炊香许，来宽束篾些。上方分佛事，先我过毗耶。
朱干办求颂
作者：释正觉
朝代：宋

磨洗纷尘百念秋，湛然源底未分流。其间自照因缘外，水净娟娟浮月钩。
朱干办求颂
作者：释正觉
朝代：宋

磨洗纷尘百念秋，湛然源底未分流。
其间自照因缘外，水浄娟娟浮月鈎。
朱熙载作平阴令八十日致仕而归
作者：释正觉
朝代：宋
体裁：七言律诗

勇退归来适旧游，家林禾黍一成秋。黄芦雪照沙头屋，明月波浮江口舟。耕道谁从夫子后，逃禅今与老僧俦。柴桑试问陶彭泽，风味真醇相肖不。
机禅人出丐求颂
作者：释正觉
朝代：宋

尘刹分身看化机，青烟几处午家炊。面墙坐照丛林事，持钵丐缘云水饥。出谷鸟传春次第，漾舟人爱月相随。归来定有饱参句，笑解枯禅篾肚皮。
机禅人出丐求颂
作者：释正觉
朝代：宋

尘剎分身看化机，青烟几处午家炊。
面墙坐照丛林事，持钵丐缘云水饥。
出谷鸟传春次第，漾舟人爱月相随。
归来定有饱参句，笑解枯禅篾肚皮。
机禅人发心丐田
作者：释正觉
朝代：宋

历历机梭看转旋，衲僧手眼有千千。将知白雪上方饭，出自黄云负郭田。溉灌流金溪口月，耕犁卷幕陇头烟。和泥合水谁家事，参饱元无分外禅。
机禅人发心丐田
作者：释正觉
朝代：宋

历历机梭看转旋，衲僧手眼有千千。
将知白雪上方饭，出自黄云负郭田。
溉灌流金溪口月，耕犂卷幕陇头烟。
和泥合水谁家事，参饱元无分外禅。
来上人干延寿院乞颂
作者：释正觉
朝代：宋

披蓁卜筑古林阿，百丈心于老病多。
照彻有无方得我，缘分生灭不干他。
谷云冷抱松根石，山月明悬屋角萝。
若子殷勤圆此话，毗耶城裏问维摩。
来上人干延寿院乞颂
作者：释正觉
朝代：宋

披蓁卜筑古林阿，百丈心于老病多。照彻有无方得我，缘分生灭不干他。谷云冷抱松根石，山月明悬屋角萝。若子殷勤圆此话，毗耶城里问维摩。
梦斋求颂
作者：释正觉
朝代：宋
体裁：偈颂

香风华雨政纷纷，春困何妨聊曲肱。三世佛相传寐语，觉来无我坏儿孙。
森禅人持钵求颂
作者：释正觉
朝代：宋

森罗万象本同根，个事虚通有化门。历历当机元不爽，头头大用了无痕。妙明田地传家祖，参饱丛林委子孙。缘就归来墙面坐，秋空连水月黄昏。
森禅人持钵求颂
作者：释正觉
朝代：宋

森罗万象本同根，箇事虚通有化门。
历历当机元不爽，头头大用了无痕。
妙明田地传家祖，参饱丛林委子孙。
缘就归来墙面坐，秋空连水月黄昏。
次韵传道者且游落星院
作者：释正觉
朝代：宋
体裁：七言律诗

风立沙根肤粟顽，冷涵星石水湾湾。登舟欲济轩窗底，扶槛政疑图画间。云拭山容苍玉障，日浮江面紫金环。回头五老相招我，林友无嫌夜扣关。
次韵传道者过香林
作者：释正觉
朝代：宋
体裁：七言律诗

松烟竹蔼细蹊通，清津白石寒珑璁。艾禅真是甘蔗种，香林再吹薝卜风。一溪冷引藩篱外，五老秀蹲怀抱中。写目轩窗意幽远，淡然消息不雷同。
次韵真歇和尚圆觉经颂一十四首 其一 大光明藏
作者：释正觉
朝代：宋

衲僧拨转铁牛机，默耀灵通底是谁。月兔影沉云母地，海禽梦卧珊瑚枝。韶阳佛法嫌饶舌，鲁祖家风解惜眉。端坐环中虚白处，纵经尘劫个难移。
次韵真歇和尚圆觉经颂一十四首 其七 清净慧菩萨章
作者：释正觉
朝代：宋

觉了前前非处难，而今步步到长安。色心㳷合无丝路，法性圆融没许般。个事本来元脱洒，几人到此出颟顸。妄亡起灭功成也，应笑风幡动刹竿。
次韵真歇和尚圆觉经颂一十四首 其三 普贤菩萨章
作者：释正觉
朝代：宋

侬家活计本天然，刹刹尘尘见普贤。犀角一星蟾影透，神珠九曲蚁丝穿。觉非渐次亡棱缝，幻自消镕得混圆。妙应通身无向背，古菱花不染媸妍。
次韵真歇和尚圆觉经颂一十四首 其九 辩音菩萨章
作者：释正觉
朝代：宋

妙圆单复绝中边，五五机轮互换难。弦管调来声律合，梭丝织出锦文观。身心一一能分应，手眼千千不可谩。似付盐梅岩叟用，和羹无复见咸酸。
次韵真歇和尚圆觉经颂一十四首 其二 文殊师利菩萨章
作者：释正觉
朝代：宋

曼殊大士振真风，智洗无明去夙蒙。眼翳才消华自灭，灵光独照妄还镕。木人步转初归位，玉女机回却借功。纲领提持看手段，门门变态是神通。
次韵真歇和尚圆觉经颂一十四首 其八 威德自在菩萨章
作者：释正觉
朝代：宋

门开三观莫迟留，得路行行到始休。鉴像照心无所住，楼钟出碍有来由。顶中具眼如天主，肘后分符似国侯。应世度生游幻海，月船风棹驾涛头。
次韵真歇和尚圆觉经颂一十四首 其十 净诸业障菩萨章
作者：释正觉
朝代：宋

證语由来把柄长，重重脱处雪加霜。众生相在犹流浪，寿命根除自息狂。退骨龙能将雨去，蜕鳞鲲复得风翔。郢人斲尽蝇泥也，方见元初鼻孔光。
次韵真歇和尚圆觉经颂一十四首 其十一 普觉菩萨章
作者：释正觉
朝代：宋

药病相攻双去难，心华开发自家禅。天真历历非修證，日用堂堂岂授传。高步丹霄知得计，止啼黄叶信成权。底时屑屑行泥滓，可笑蜗牛自涴涎。
次韵真歇和尚圆觉经颂一十四首 其十三 贤善首菩萨章
作者：释正觉
朝代：宋

陀罗尼句觉皇宣，一略闻名胜施缘。端见髓心相付嘱，莫将耳口作流传。顿机做处天飞电，大器任时海纳川。不是老婆情分切，肯留文字破尼乾。
次韵真歇和尚圆觉经颂一十四首 其十四 总颂
作者：释正觉
朝代：宋

木童吟处槁回春，个里庄严功德林。垂手断崖知路活，藏身空劫忌机沈。未翻识浪无多子，不挂唇皮有一音。佛祖契心言迹外，炷香清坐与追寻。
次韵真歇和尚圆觉经颂一十四首 其四 普眼菩萨章
作者：释正觉
朝代：宋

谁从普眼道场来，天帝堂前珠网开。彻底光明成一段，个中清净绝纤埃。交罗理事真空观，照破根尘不夜台。恰恰相应尔时节，陶家壁上起梭雷。
次韵真歇和尚圆觉经颂一十四首·凈诸业障菩萨章
作者：释正觉
朝代：宋

证语由来把柄长，重重脱处雪加霜。
众生相在犹流浪，寿命根除自息狂。
退骨龙能将雨去，蜕鳞鲲復得风翔。
郢人斲尽蝇泥也，方见元初鼻孔光。
次韵真歇和尚圆觉经颂一十四首·圆觉菩萨章
作者：释正觉
朝代：宋
体裁：偈颂

选场随手取标毬，长短期中入社流。觉后绳绳机自脱，悟来密密类难收。十分饱足雪山草，一色浑成露地牛。风扫水天尘翳尽，芦华相照月明秋。
次韵真歇和尚圆觉经颂一十四首·大光明藏
作者：释正觉
朝代：宋

衲僧拨转铁牛机，默耀灵通底是谁。月兔影沉云母地，海禽梦卧珊瑚枝。韶阳佛法嫌饶舌，鲁祖家风解惜眉。端坐环中虚白处，纵经尘劫个难移。曼殊大士振真风，智洗无明去夙蒙。眼翳才消华自灭，灵光独照妄还镕。木人步转初归位，玉女机回却借功。纲领提持看手段，门门变态是神通。侬家活计本天然，刹刹尘尘见普贤。犀角一星蟾影透，神珠九曲蚁丝穿。觉非渐次亡棱缝，幻自消镕得混圆。妙应通身无向背，古菱花不染媸妍。谁从普眼道场来，天帝堂前珠网开。彻底光明成一段，个中清净绝纤埃。交罗理事真空观，照破根尘不夜台。恰恰相应尔时节，陶家壁上起梭雷。黄金出矿断前疑，岸走舟安觉所欺。动目是渠摇湛水，聚萤无我灼须弥。翳消便见飞华尽，机迅将知击电迟。识得堆堆庵内主，外魔那得到藩篱。痴根爱种力锄除，一段灵明是旧基。插草天人深会意，拈华尊者笑开眉。鱼行大士须珍重，布袋憨僧且伏惟。处处鼻头相撞磕，唯心境界你谩谁。觉了前前非处难，而今步步到长安。色心㳷合无丝路，法性圆融没许般。个事本来元脱洒，几人到此出颟顸。妄亡起灭功成也，应笑风幡动刹竿。门开三观莫迟留，得路行行到始休。鉴像照心无所住，楼钟出碍有来由。顶中具眼如天主，肘后分符似国侯。应世度生游幻海，月船风棹驾涛头。妙圆单复绝中边，五五机轮互换难。弦管调来声律合，梭丝织出锦文观。身心一一能分应，手眼千千不可谩。似付盐梅岩叟用，和羹无复见咸酸。證语由来把柄长，重重脱处雪加霜。众生相在犹流浪，寿命根除自息狂。退骨龙能将雨去，蜕鳞鲲复得风翔。郢人斲尽蝇泥也，方见元初鼻孔光。药病相攻双去难，心华开发自家禅。天真历历非修證，日用堂堂岂授传。高步丹霄知得计，止啼黄叶信成权。底时屑屑行泥滓，可笑蜗牛自涴涎。选场随手取标毬，长短期中入社流。觉后绳绳机自脱，悟来密密类难收。十分饱足雪山草，一色浑成露地牛。风扫水天尘翳尽，芦华相照月明秋。陀罗尼句觉皇宣，一略闻名胜施缘。端见髓心相付嘱，莫将耳口作流传。顿机做处天飞电，大器任时海纳川。不是老婆情分切，肯留文字破尼乾。木童吟处槁回春，个里庄严功德林。垂手断崖知路活，藏身空劫忌机沈。未翻识浪无多子，不挂唇皮有一音。佛祖契心言迹外，炷香清坐与追寻。
次韵真歇和尚圆觉经颂一十四首·大光明藏
作者：释正觉
朝代：宋

衲僧拨转铁牛机，默耀灵通底是谁。
月兔影沉云母地，海禽梦卧珊瑚枝。
韶阳佛法嫌饶舌，鲁祖家风解惜眉。
端坐环中虚白处，纵经尘劫箇难移。
次韵真歇和尚圆觉经颂一十四首·威德自在菩萨章
作者：释正觉
朝代：宋

门开三观莫迟留，得路行行到始休。
鑑像照心无所住，楼钟出碍有来由。
顶中具眼如天主，肘后分符似国侯。
应世度生游幻海，月船风棹驾涛头。
次韵真歇和尚圆觉经颂一十四首·弥勒菩萨章
作者：释正觉
朝代：宋
体裁：偈颂

痴根爱种力锄除，一段灵明是旧基。插草天人深会意，拈华尊者笑开眉。鱼行大士须珍重，布袋憨僧且伏惟。处处鼻头相撞磕，唯心境界你谩谁。
次韵真歇和尚圆觉经颂一十四首·总颂
作者：释正觉
朝代：宋

木童吟处槁回春，箇裏庄严功德林。
垂手断崖知路活，藏身空劫忌机沈。
未翻识浪无多子，不挂唇皮有一音。
佛祖契心言迹外，炷香清坐与追寻。
次韵真歇和尚圆觉经颂一十四首·文殊师利菩萨章
作者：释正觉
朝代：宋

曼殊大士振真风，智洗无明去夙蒙。
眼翳纔消华自灭，灵光独照妄还镕。
木人步转初归位，玉女机回却借功。
纲领提持看手段，门门变态是神通。
次韵真歇和尚圆觉经颂一十四首·普眼菩萨章
作者：释正觉
朝代：宋

谁从普眼道场来，天帝堂前珠网开。
彻底光明成一段，箇中清凈绝纤埃。
交罗理事真空观，照破根尘不夜台。
恰恰相应尔时节，陶家壁上起梭雷。
次韵真歇和尚圆觉经颂一十四首·普觉菩萨章
作者：释正觉
朝代：宋

药病相攻双去难，心华开发自家禅。
天真历历非修证，日用堂堂岂授传。
高步丹霄知得计，止啼黄叶信成权。
底时屑屑行泥滓，可笑蜗牛自涴涎。
次韵真歇和尚圆觉经颂一十四首·普贤菩萨章
作者：释正觉
朝代：宋

侬家活计本天然，剎剎尘尘见普贤。
犀角一星蟾影透，神珠九曲蚁丝穿。
觉非渐次亡棱缝，幻自消镕得混圆。
妙应通身无向背，古菱花不染媸妍。
次韵真歇和尚圆觉经颂一十四首·清凈慧菩萨章
作者：释正觉
朝代：宋

觉了前前非处难，而今步步到长安。
色心㳷合无丝路，法性圆融没许般。
箇事本来元脱洒，几人到此出颟顸。
妄亡起灭功成也，应笑风旛动剎竿。
次韵真歇和尚圆觉经颂一十四首·贤善首菩萨章
作者：释正觉
朝代：宋

陀罗尼句觉皇宣，一略闻名胜施缘。
端见髓心相付嘱，莫将耳口作流传。
顿机做处天飞电，大器任时海纳川。
不是老婆情分切，肯留文字破尼干。
次韵真歇和尚圆觉经颂一十四首·辩音菩萨章
作者：释正觉
朝代：宋

妙圆单复绝中边，五五机轮互换难。
絃管调来声律合，梭丝织出锦文观。
身心一一能分应，手眼千千不可谩。
似付盐梅岩叟用，和羹无復见咸酸。
次韵真歇和尚圆觉经颂一十四首·金刚藏菩萨章
作者：释正觉
朝代：宋
体裁：偈颂

黄金出矿断前疑，岸走舟安觉所欺。动目是渠摇湛水，聚萤无我灼须弥。翳消便见飞华尽，机迅将知击电迟。识得堆堆庵内主，外魔那得到藩篱。
次韵端楞伽与生首座
作者：释正觉
朝代：宋
体裁：七言律诗

缚茨枯坐九江东，镜像虚融方寸中。舜若多身禅夜看，母陀罗臂用时通。缘生谁兆有非有，寂照自知空不空。道契观音斯善应，萧萧竹雨杂松风。
次韵谷书记胜果院绝句
作者：释正觉
朝代：宋
体裁：七言绝句

沙风漠漠卷烟湖，默默渔舟似有无。五老回看更痴绝，渠应怪我得工夫。
次韵超然与折桂觉大师兼简方丈老
作者：释正觉
朝代：宋
体裁：五言律诗

束肚三条篾，恬然卧家林。机深大仰寂，用捷长沙岑。空壑溪鸣玉，疏筠月漏金。东山师叔在，此道未浮沈。
欲渡长芦与琛上人渔家词
作者：释正觉
朝代：宋

岸树藤绳欲解维，海门蒲席弄清吹。舟不涩，兴无涯，回首灊山烟翠姿。一苇江头老白眉，而今问讯慰相思。风静夜，月明时，满眼寒光下钓丝。
欲渡长芦与琛上人渔家词·其一
作者：释正觉
朝代：宋
体裁：词

岸树藤绳欲解维，海门蒲席弄清吹。舟不涩，兴无涯，回首灊山烟翠姿。
欲渡长芦与琛上人渔家词·其二
作者：释正觉
朝代：宋
体裁：词

一苇江头老白眉，而今问讯慰相思。风静夜，月明时，满眼寒光下钓丝。
江郎中求颂
作者：释正觉
朝代：宋

净治心地廓无垠，一段光明破夙昏。拨转机轮分化事，百千三昧见门门。
江郎中求颂
作者：释正觉
朝代：宋

浄治心地廓无垠，一段光明破夙昏。
拨转机轮分化事，百千三昧见门门。
汤寿乡察推写真求赞
作者：释正觉
朝代：宋
体裁：赞

形仪潦倒，气貌寒槁。野云自閒，岩树谁老。性元静而妙存，体本真而空了。幻世应诸缘，荒田不拣草。风烟望断兮鸿影冥冥，天水相连兮秋容渺渺。
治涂田
作者：释正觉
朝代：宋
体裁：七言律诗

棋局未散芭蕉仙，樵夫柯烂海成田。长堤抗潮人得路，淡水没胫牛加鞭。天云晚晴深似绮，禾稻日茂浓如烟。白米软炊供众饱，心空选佛石头禅。
泉州王道友舍簟乞颂
作者：释正觉
朝代：宋
体裁：偈颂

秋入眠床水一方，江湖风月坐来凉。浮浮爽气仙游去，身在苍烟白鸟行。
泐潭云庵偶作
作者：释正觉
朝代：宋

曦色云庵半堵红，霜林初暖鸟啼风。
下知人在萝窗裏，瞑目炉熏百虑空。
泐潭云庵偶作
作者：释正觉
朝代：宋

曦色云庵半堵红，霜林初暖鸟啼风。下知人在萝窗里，瞑目炉薰百虑空。
法澄上人出长芦了师兄画像求赞
作者：释正觉
朝代：宋
体裁：赞

傲雪松孤，怀云石癯。妙存而有也不有，独照而无也非无。万象勿能逃空王之印，众色莫我染灵蛇之珠。金鸡啼寒兮晓分夜户，玉兔弄魄兮莹彻冰壶。
津禅人出化盏橐乞颂
作者：释正觉
朝代：宋

吃茶去语落诸方，聚首商量柄杷长。相席是渠能打令，同尘输尔解和光。舌头狤獠明无骨，鼻孔累垂暗有香。盏橐成来圆此话，侬家受用恰平常。
津禅人出化盏橐乞颂
作者：释正觉
朝代：宋

吃茶去语落诸方，聚首商量柄杷长。
相席是渠能打令，同尘输尔解和光。
舌头狤獠明无骨，鼻孔纍垂暗有香。
盏橐成来圆此话，侬家受用恰平常。
浮舟下淮访龟山禅师
作者：释正觉
朝代：宋

霜风猎猎扫平野，沙头蓁翳净如燖。淮津斜转龟山麓，云汉微分雁塔尖。篱落梅梢春点点，庭除松影月纤纤。禅家况是不羁友，问讯勤来想未嫌。
浮舟下淮访龟山禅师
作者：释正觉
朝代：宋

霜风猎猎扫平野，沙头蓁翳浄如燖。
淮津斜转龟山麓，云汉微分雁塔尖。
篱落梅梢春点点，庭除松影月纤纤。
禅家况是不羁友，问讯勤来想未嫌。
浮舟之昌国谒韩克明知县
作者：释正觉
朝代：宋
体裁：五言律诗

南风帆腹饱，半夜渡沧津。鲸海漾新月，仙山寻故人。浪寒千里雪，烟暖十洲春。来就昌黎语，良惭我效颦。
海上人知浴求颂
作者：释正觉
朝代：宋

温温气象半篙津，匏杓调和冷暖匀。
直得通身浑是水，端知赤肉了无尘。
风埃面目揩磨浄，丘壑形骸洗濯春。
妙触宣明佛子住，首楞严会有斯人。
海上人知浴求颂
作者：释正觉
朝代：宋

温温气象半篙津，匏杓调和冷煖匀。直得通身浑是水，端知赤肉了无尘。风埃面目揩磨净，丘壑形骸洗濯春。妙触宣明佛子住，首楞严会有斯人。
清上人持钵求颂
作者：释正觉
朝代：宋
体裁：偈颂

苕霅溪头柳眼青，食时持钵众香城。诸邻定怪颠毛白，久客自怜心境清。重念雪寒亲麈语，无忘水暖走鸥盟。饱丛林汉深相悉，笋蕨春山次第生。
渊禅人出丐求颂
作者：释正觉
朝代：宋
体裁：偈颂

渊源彻底碧涵秋，谁道寒光凝不流。转盼芦华与明月，更无一物碍船头。去来得妙，纵横自由。巨鳌犯饵快须掣，便是仙山坠也休。
游云栖院作偈与住山琛老禅
作者：释正觉
朝代：宋

紫霄峯顶金浮屠，风铃扬音闹苍虚。
玉栏中地稳行道，云磴下林新葺庐。
江山怀抱富不恶，霜月轩窗清有余。
老眼寒青伴耶舍，炷香心醉竺仙书。
游云栖院作偈与住山琛老禅
作者：释正觉
朝代：宋

紫霄峰顶金浮屠，风铃扬音闹苍虚。玉栏中地稳行道，云磴下林新葺庐。江山怀抱富不恶，霜月轩窗清有馀。老眼寒青伴耶舍，炷香心醉竺仙书。
游司真洞
作者：释正觉
朝代：宋

桃华濯锦春水寒，洞门窈窕玉勾栏。
三峯拥翠云吞屋，九井扬波雪溅坛。
象帝先身元老语，谷神后事阿谁观。
羽郎清瘦髮半白，待乞安期五色丸。
游司真洞
作者：释正觉
朝代：宋

桃华濯锦春水寒，洞门窈窕玉勾栏。三峰拥翠云吞屋，九井扬波雪溅坛。象帝先身元老语，谷神后事阿谁观。羽郎清瘦发半白，待乞安期五色丸。
游龟山和何学士
作者：释正觉
朝代：宋

一宿曹溪今乃时，永嘉想见未忘兹。
如何淮风遏行色，不得扶杖相参随。
斯须佳惠玩珠璧，璨然倾泻胸中奇。
词锋明锐许谁敌，禅悦清酣还我追。
约君入社背时事，种藕着华春满池。
道在金兰端未艾，回头阅世真儿嬉。
游龟山和何学士
作者：释正觉
朝代：宋

一宿曹溪今乃时，永嘉想见未忘兹。如何淮风遏行色，不得扶杖相参随。斯须佳惠玩珠璧，璨然倾泻胸中奇。词锋明锐许谁敌，禅悦清酣还我追。约君入社背时事，种藕著华春满池。道在金兰端未艾，回头阅世真儿嬉。
湛禅人开田求颂
作者：释正觉
朝代：宋

衲僧兹欲起家门，老牯鞭催泥水浑。混处蹈翻明月影，转时耕断白云根。力田辛苦遵吾祖，炊饭馨香饱子孙。底事既归蒲坐稳，湛圆心鉴夙忘痕。
湛禅人开田求颂
作者：释正觉
朝代：宋

衲僧兹欲起家门，老牯鞭催泥水浑。
混处蹈翻明月影，转时耕断白云根。
力田辛苦遵吾祖，炊饭馨香饱子孙。
底事既归蒲坐稳，湛圆心鑑夙忘痕。
满化士与圆通大众出丐说偈送之
作者：释正觉
朝代：宋

过门衲子上饶人，破我胡床默味真。
道活髑髅前有地，用冲赤肉上无尘。
盟心芦笋白鸥社，梦眼华枝蝴蝶春。
满着圆通无尽意，四衢处处主中宾。
满化士与圆通大众出丐说偈送之
作者：释正觉
朝代：宋

过门衲子上饶人，破我胡床默味真。道活髑髅前有地，用冲赤肉上无尘。盟心芦笋白鸥社，梦眼华枝蝴蝶春。满著圆通无尽意，四衢处处主中宾。
灵上人丐盐求颂
作者：释正觉
朝代：宋

熬炼渠经几度难，炎炎炉鞴裏头看。
可中皓色从来莹，直下沧溟吸得干。
力展家风排淡薄，妙将滋味破辛酸。
道人意满期归也，雪拥茅檐不觉寒。
灵上人丐盐求颂
作者：释正觉
朝代：宋

熬炼渠经几度难，炎炎炉鞴里头看。可中皓色从来瑩，直下沧溟吸得乾。力展家风排淡薄，妙将滋味破辛酸。道人意满期归也，雪拥茅檐不觉寒。
灵上人丐盐求颂
作者：释正觉
朝代：宋
体裁：偈颂

熬炼渠经几度难，炎炎炉鞴里头看。可中皓色从来莹，直下沧溟吸得乾。力展家风排淡薄，妙将滋味破辛酸。道人意满期归也，雪拥茅檐不觉寒。
牧童
作者：释正觉
朝代：宋
体裁：六言诗

水牯老行步稳，蓑郎痴歌笑繁。物外初无尘滓，胸中别有丘园。
玉壶阁颂
作者：释正觉
朝代：宋
体裁：偈颂

风霜磨洗秋空清，月浴星河分外明。默默玉壶中自照，家传清白妙难名。
王承事写真求赞
作者：释正觉
朝代：宋

苍棱羼颜，璠玙蕴石而辉山。老节岁寒，琥珀抱松而永年。威音未兴之际，混沌欲凿之前。丛林大义兮道尊百丈，刹海平潮兮月现三千。我为你说法，你为我开田。据坐松根石头上，知音人信默心传。
王承事写真求赞
作者：释正觉
朝代：宋

苍棱羼颜，璠玙藴石而辉山。
老节岁寒，琥珀抱松而永年。
威音未兴之际，混沌欲凿之前。
丛林大义兮道尊百丈，剎海平潮兮月现三千。
我为你说法，你为我开田。
据坐松根石头上，知音人信默心传。
王观察求颂
作者：释正觉
朝代：宋

廓虚深净里头看，一点至灵珠走盘。默默通身明有眼，尘尘分应妙无瘢。江湖浩浩月随溜，华木欣欣春入端。变化鲲鹏是时节，便乘羊角作风抟。
王观察求颂
作者：释正觉
朝代：宋

廓虚深浄裏头看，一点至灵珠走盘。
默默通身明有眼，尘尘分应妙无瘢。
江湖浩浩月随溜，华木欣欣春入端。
变化鲲鹏是时节，便乘羊角作风抟。
珊知浴求颂
作者：释正觉
朝代：宋

妙触宣明不洗尘，楞严会上悟心人。潜鳞窟宅半篙水，枯木形骸一杓春。涓滴量同法界性，发毛垢净虚空身。南园应问聊弹指，用处绵绵谷有神。
珊知浴求颂
作者：释正觉
朝代：宋

妙触宣明不洗尘，楞严会上悟心人。
潜鳞窟宅半篙水，枯木形骸一杓春。
涓滴量同法界性，髮毛垢浄虚空身。
南园应问聊弹指，用处绵绵谷有神。
甲寅春之海山雨后访王渊明知县
作者：释正觉
朝代：宋

谁问春泥没履牙，萝门窈窕绿差斜。幽芳松菊渊明径，深秀溪山摩诘家。默照佛灯寒不掉，对缘心鉴净无瑕。仍闻懒甚融居士，庭鸟几番狼藉华。
甲寅春之海山雨后访王渊明知县
作者：释正觉
朝代：宋

谁问春泥没履牙，萝门窈窕绿差斜。
幽芳松菊渊明径，深秀溪山摩诘家。
默照佛灯寒不掉，对缘心鑑浄无瑕。
仍闻懒甚融居士，庭鸟几番狼藉华。
登云庵
作者：释正觉
朝代：宋
体裁：五言律诗

屠苏对碧溪，霜草露幽蹊。顾我丘壑醉，知谁尘土迷。萝门窥窈窕，云磴履高低。猿鸟未相弃，伴人烟树栖。
登云顶庵峡口倚杖说偈
作者：释正觉
朝代：宋
体裁：偈颂

雪梯陟云顶，来寻坏衲师。破峡水一脉，挂松月半规。疏旷麋鹿性，厌饫丘壑姿。眷言携不去，迟立倚筇枝。
登清凉三山亭
作者：释正觉
朝代：宋
体裁：七言绝句

絮风花雨一春残，未厌兹亭夜倚阑。隐隐三山抱江月，清凉境界露松寒。
登祥云庵谒东林明首座
作者：释正觉
朝代：宋

伐木清哦癖在肠，握筇苍磴履重霜。玲珑堕壑乳泉响，萧瑟到门松吹香。高寒夜雨冻一色，虚净晓云流五光。社散荷枯有遗友，目青须发半沧浪。
登祥云庵谒东林明首座
作者：释正觉
朝代：宋

伐木清哦癖在肠，握筇苍磴履重霜。
玲珑堕壑乳泉响，萧瑟到门松吹香。
高寒夜雨冻一色，虚浄晓云流五光。
社散荷枯有遗友，目青鬚髮半沧浪。
真戒大师求颂
作者：释正觉
朝代：宋

炷香坐羊毡，默默心住禅。
仙桂萌兔窟，神珠媚龙渊。
湛照自家事，出随羣动缘。
应机分手眼，不翅有千千。
真戒大师求颂
作者：释正觉
朝代：宋

炷香坐羊毡，默默心住禅。仙桂萌兔窟，神珠媚龙渊。湛照自家事，出随群动缘。应机分手眼，不翅有千千。
真身
作者：释正觉
朝代：宋
体裁：七言绝句

一叶落时天下秋，不风流处却风流。木人退步金绳断，直下无机牵铁牛。
礼五祖大满禅师塔
作者：释正觉
朝代：宋
体裁：古风

黄梅果熟，白藕花开。问唯佛性，种异凡胎。衣传南岭人将去，松老西山我再来。两借皮囊成底事，一壶风月湛无埃。
礼大阳明安塔道中得句
作者：释正觉
朝代：宋
体裁：五言律诗

佳处轸游念，芒鞋筇杖俱。溪寒卧虹饿，路暗垂云腴。冈树鸠呼雨，田家鸡告晡。此心亮谁语，三绕石浮屠。
礼明安塔二偈
作者：释正觉
朝代：宋

老阿师卒无嗣，石浮屠立有年。丁宁金针玉线，惭愧鸾胶凤弦。石床冷卧禅虎，阶芜秋跳草虫。有念耿怀陈事，无言凄立西风。
礼明安塔二偈·其一
作者：释正觉
朝代：宋

老阿师卒无嗣，石浮屠立有年。丁宁金针玉线，惭愧鸾胶凤弦。
礼明安塔二偈·其一
作者：释正觉
朝代：宋

老阿师卒无嗣，石浮屠立有年。
丁宁金针玉线，惭愧鸾胶凤絃。
礼明安塔二偈·其二
作者：释正觉
朝代：宋
体裁：偈颂

石床冷卧禅虎，阶芜秋跳草虫。有念耿怀陈事，无言凄立西风。
祖印渐长老写师像求赞
作者：释正觉
朝代：宋
体裁：赞

面孔谁传，身心自然。鉴含万像，海吞百川。锦机动而綵丝度，玉线透而金针联。说法借口，吓人空拳。平等莫移兮任鹤长而凫短，纵横从变兮爻坤断而乾连。
禅人写真求赞·其一八
作者：释正觉
朝代：宋

画手未相识，默心谁与知。
千峯敛云脚，一月濯风漪。
墙面袖双手，对缘横两眉。
惊龟之缩兮愧有其兆，逸鸟之翔兮情亡所羁。
禅人写真求赞·其七
作者：释正觉
朝代：宋
体裁：赞

似与不似，毫釐千里。真与不真，大方一尘。理无生兮如梦事，妙不死也如谷神。彻见渊源方是我，了知变态无别人。
禅人写真求赞·其七十二
作者：释正觉
朝代：宋
体裁：赞

棱眉眼自深，阔口笑吟吟。峥嵘一片胆，疏豁十方心。默默春回万象，星星雪点孤岑。恁么来也兮，不用相寻。
禅人写真求赞·其七十八
作者：释正觉
朝代：宋
体裁：赞

胸中事简，面上气和。白头随我老，青眼见人多。一身幸且惭愧，千钵相从奈何。曲木床头坐不语，玉蟾推月过星河。
禅人写真求赞·其七十六
作者：释正觉
朝代：宋
体裁：赞

庐陵米价百念升，赵州萝卜半千秤。只么郎当住持，洎合殃杀性命。省不省，脑后更将楔钉。
禅人写真求赞·其三七
作者：释正觉
朝代：宋

老觉雪入鬓，凈若秋摩心。
寒枯坐曲木，缄默饱丛林。
气韵寥寥兮风清山瘠，性灵湛湛兮月落潭深。
禅人写真求赞·其三十七
作者：释正觉
朝代：宋

老觉雪入鬓，净若秋摩心。寒枯坐曲木，缄默饱丛林。气韵寥寥兮风清山瘠，性灵湛湛兮月落潭深。
禅人写真求赞·其三十九
作者：释正觉
朝代：宋
体裁：赞

渊默之得，不可文墨。流应之功，不可形容。秋入野水，月行霁空。影像名字，且唤天童。
禅人写真求赞·其三十六
作者：释正觉
朝代：宋
体裁：赞

恬然正观，山空水寒。河汉横而斗润，云雾敛而秋宽。如仇学子兮怒眼三角，无位真人兮赤肉一团。
禅人写真求赞·其三四
作者：释正觉
朝代：宋
体裁：赞

秋生木老，水退沙隆。眉骨阴晴轻重，鼻筒子丑疏通。身心霁月，踪迹流蓬。默坐胡床兮不欲说黑道白，闲倚柱杖兮谁能画西指东。
禅人写真求赞·其二五
作者：释正觉
朝代：宋

野水秋自瘦，枯山春復肥。
胡床放得稳，默默坐亡机。
电流柄拂，云入田衣。
位分偏正兮，道出离微。
禅人写真求赞·其二十七
作者：释正觉
朝代：宋
体裁：赞

双奋拳空，一担肩重。材本不堪，心元无用。莺院华香，蜂房蜜冻。喝时耳朵三日聋，扭处鼻头连岁痛。
禅人写真求赞·其二十五
作者：释正觉
朝代：宋

野水秋自瘦，枯山春复肥。胡床放得稳，默默坐亡机。电流柄拂，云入田衣。位分偏正兮，道出离微。
禅人写真求赞·其二十八
作者：释正觉
朝代：宋
体裁：赞

口方鼻直，眉棱眼深。未填沟壑，还碍丛林。万象无得剩法，三世不见閒心。字雁没而寒烟淡淡，华鳞潜而秋水沈沈。
禅人写真求赞·其二十六
作者：释正觉
朝代：宋
体裁：赞

骨气能朴，精神愈憨。闲身无所系，冷眼莫相瞒。远霁摩秋兮天河斗转，清霜结夜兮月窟蟾寒。
禅人写真求赞·其二十四
作者：释正觉
朝代：宋

乔乔楚楚，丛林规矩。萎萎羸羸，枯木风姿。宗乘壁挂口，师友雪生眉。住山事拙束三篾，对月机鸣度一丝。颠毛间白发，眉睫裹青瞳。食指一肩重，门风四壁空。诸根亡偶宗家妙，万虑不摇心匠工。
禅人写真求赞·其二四
作者：释正觉
朝代：宋

乔乔楚楚，丛林规矩。
萎萎羸羸，枯木风姿。
宗乘壁挂口，师友雪生眉。
住山事拙束三篾，对月机鸣度一丝。
颠毛间白髮，眉睫裹青瞳。
食指一肩重，门风四壁空。
诸根亡偶宗家妙，万虑不摇心匠工。
禅人写真求赞·其五
作者：释正觉
朝代：宋
体裁：赞

黄瘦厌厌，风规冷严。万机閒暇，一味清恬。心宗提简默，手段扫廉纤。岁寒不变兮虚怀若竹，道妙难传兮有口如钳。
禅人写真求赞·其五〇
作者：释正觉
朝代：宋

画工出脱它，精神较得些。
草不萌，藏香象。
匣无缝，吼青蛇。
春雷开众蛰，暖律发千华。
想是平江人见笑，去年纔去又来耶。
禅人写真求赞·其五七
作者：释正觉
朝代：宋

胡床小小身，握麈默而神。
唤醒旷劫之梦，沥干沧海之津。
霁空摩尘，风月重轮。
羣机活活物中眼，一点英英华上春。
禅人写真求赞·其五八
作者：释正觉
朝代：宋

觉之微妙，未痕朕兆。
彻造化之源，据生杀之要。
至虚而独存，当明而隐照。
筑筑磕磕兮鼻孔纍垂，哆哆和和兮舌头狤獠。
禅人写真求赞·其五十
作者：释正觉
朝代：宋

画工出脱它，精神较得些。草不萌，藏香象。匣无缝，吼青蛇。春雷开众蛰，暖律发千华。想是平江人见笑，去年才去又来耶。
禅人写真求赞·其五十一
作者：释正觉
朝代：宋
体裁：赞

云树苍苍，泉石凿凿。倚杖坐其间，此心自空廓。秋月濯沧溟，春风在林薄。游鱼下藻玉溪寒，字雁没烟天宇阔。
禅人写真求赞·其五十七
作者：释正觉
朝代：宋

胡床小小身，握麈默而神。唤醒旷劫之梦，沥乾沧海之津。霁空摩尘，风月重轮。群机活活物中眼，一点英英华上春。
禅人写真求赞·其五十三
作者：释正觉
朝代：宋
体裁：赞

怒眉嗔目，枯肠空腹。面冷莫触，气清可掬。乘仙槎而棹星河，握玉斧而修月毂。真见法以唯心，妙契神于即物。
禅人写真求赞·其五十九
作者：释正觉
朝代：宋
体裁：赞

眉棱棱，眼烱烱。自爱情閒，人嫌面冷。片云出岫之心，孤月濯潭之影。绝怜百亿分身，恰满三千化境。
禅人写真求赞·其五十二
作者：释正觉
朝代：宋
体裁：赞

眼空毛芥不立，心空海岳可容。便与打成一片，尚犹笑道疏踪。虚空那挂剑，死水不藏龙。转色转功家法子，芦华明月后相逢。
禅人写真求赞·其五十八
作者：释正觉
朝代：宋

觉之微妙，未痕朕兆。彻造化之源，据生杀之要。至虚而独存，当明而隐照。筑筑磕磕兮鼻孔累垂，哆哆和和兮舌头狤獠。
禅人写真求赞·其八
作者：释正觉
朝代：宋
体裁：赞

身心廓如，手段卷舒。似华作蜜，如井觑驴。外不痕兮空印普应，中无象兮道环常虚。亡机孤坐兮自不为碍，把臂同行兮谁敢相疏。
禅人写真求赞·其八十
作者：释正觉
朝代：宋
体裁：赞

家风贫自惭，面孔恶人嫌。点漆之眼有角，截筒之鼻无尖。颠毛寒覆雪，项瘿暗消盐。说妙谈玄兮迟钝口觜，呵佛骂祖兮诳吓闾阎。
禅人写真求赞·其八十
作者：释正觉
朝代：宋

家风贫自惭，面孔恶人嫌。点漆之眼有角，截筒之鼻无尖。颠毛寒覆雪，项瘿暗消盐。说妙谈玄兮迟钝口觜，呵佛骂祖兮诳嚇闾阎。
禅人写真求赞·其八十一
作者：释正觉
朝代：宋
体裁：赞

禅床默默，无得之得。寒淡赋心，清贫入骨。秋彻鲛人之家，霜摩老兔之窟。万象影中兮自纵自横，百草头上兮随出随没。
禅人写真求赞·其八十七
作者：释正觉
朝代：宋
体裁：赞

鹤老松孤，泉寒石癯。镜之对像，谷之答呼。万缘杂错不是有，一点灵明不是无。湛存妙应兮机轮活枢。
禅人写真求赞·其八十五
作者：释正觉
朝代：宋
体裁：赞

虚而通，用而冲。默游量外，直照环中。云水一身瘠，家风四壁空。相逢有知己，点指识渠侬。
禅人写真求赞·其八十六
作者：释正觉
朝代：宋
体裁：赞

双目寒青，秋水冷冷。半颠衰白，春雪星星。山雾霏霏文豹变，松月娟娟梦鹤醒。妙应方圜兮了无外法，尘缘俯仰兮初不吾经。
禅人写真求赞·其六
作者：释正觉
朝代：宋
体裁：赞

槁寒初不展家风，默默神游透劫空。百草头边兴化事，自然秋色水天同。
禅人写真求赞·其六〇
作者：释正觉
朝代：宋

赤肉穿多孔，臭骨裹闲皮。
已是不着便，更将描画伊。
一柄拂聊为伴手，三世佛谁敢称师。
鲸怒饮干沧海水，月明烂烂珊瑚枝。
禅人写真求赞·其六八
作者：释正觉
朝代：宋

握筇之像，对机之身。
六根摄一处，三昧起诸尘。
蚌肠孕于月明之夜，蛰户开于雷动之春。
箇般手段兮，分付善应之人。
禅人写真求赞·其六十
作者：释正觉
朝代：宋

赤肉穿多孔，臭骨裹闲皮。已是不著便，更将描画伊。一柄拂聊为伴手，三世佛谁敢称师。鲸怒饮乾沧海水，月明烂烂珊瑚枝。
禅人写真求赞·其六十一
作者：释正觉
朝代：宋
体裁：赞

器宇潭潭，风骨岩岩。云梦之气吞八九，嵩少之道落二三。守一爻生成之机纽，秉诸祖烹锻之锤钳。捏聚放行也肖岳蓄而海涵。
禅人写真求赞·其六十九
作者：释正觉
朝代：宋
体裁：赞

看看静，见其端。星河斗湿，月窟蟾寒。体无棱缝，用绝痕瘢。不须喝彩还赢也，已见双双六在盘。
禅人写真求赞·其六十二
作者：释正觉
朝代：宋
体裁：赞

閒兮无寄，用也不痕。月虽能现影，云自不生根。活卓卓诸尘莫混，明历历旷劫长存。相随闹市堆中去，普光三昧发门门。
禅人写真求赞·其六十五
作者：释正觉
朝代：宋
体裁：赞

白云之身，寒月之心。性灵麋鹿，气韵山林。不堕两头兮匪明匪暗，全超三际兮谁古谁今。
禅人写真求赞·其六十八
作者：释正觉
朝代：宋

握筇之像，对机之身。六根摄一处，三昧起诸尘。蚌肠孕于月明之夜，蛰户开于雷动之春。个般手段兮，分付善应之人。
禅人写真求赞·其六十六
作者：释正觉
朝代：宋
体裁：赞

说也说不破，画也画不成。慷慨鼻气通快，清閒眉棱觉轻。静不得像，动不流情。十方三世无安处，历历诸缘头上行。
禅人写真求赞·其六十四
作者：释正觉
朝代：宋

天童比丘，还相识不。白发寒岩雪，青瞳古涧秋。现身不堕类，分影也随流。它日果能窥顶相，晴云似放去山头。
禅人写真求赞·其六四
作者：释正觉
朝代：宋

天童比丘，还相识不。
白髮寒岩雪，青瞳古涧秋。
现身不堕类，分影也随流。
它日果能窥顶相，晴云似放去山头。
禅人写真求赞·其十七
作者：释正觉
朝代：宋
体裁：赞

写出梦中身，你道真不真。槁寒秋在眼，渊默醭生唇。道环谁谓无象，空谷自来有神。父子不传些子妙，白首侬家老斲轮。
禅人写真求赞·其十三
作者：释正觉
朝代：宋
体裁：赞

谁道物齐，俱亡品题。欺唇一鼻直，盖眼两眉低。大千同入印，三世未分畦。斫额望之不及，拟心思也还迷。
禅人写真求赞·其十五
作者：释正觉
朝代：宋
体裁：赞

画得似谁，胡床黪衣。默游彷佛，去就依稀。洞山锦开缝，云岩绢下机。功亡妙尽看消息，野水磨秋白鸟飞。
禅人写真求赞·其十八
作者：释正觉
朝代：宋

画手未相识，默心谁与知。千峰敛云脚，一月濯风漪。墙面袖双手，对缘横两眉。惊龟之缩兮愧有其兆，逸鸟之翔兮情亡所羁。
禅人写真求赞·其十六
作者：释正觉
朝代：宋
体裁：赞

面瘦颊凸，眉棱眼深。默亡所住，妙在而今。鳞潜寒水，鹤梦月林。应声应色分身也，拍手家家观世音。
禅人写真求赞·其十四
作者：释正觉
朝代：宋
体裁：赞

枯坐清严，真宗剧谈。一明无异相，万化是同参。牛头转觉病懒，鸟喙不用华衔。甘分住山三束篾，等闲对客七斤衫。
禅人写真求赞·其四
作者：释正觉
朝代：宋
体裁：赞

情閒口快，眼深鼻隆。有时对云水，无可展家风。梦鹤卧寒兮月魂泣露，冥鸿望断兮秋色摩空。
禅人写真求赞·其四三
作者：释正觉
朝代：宋

说时不借口，用处不依身。
天寒绝飞鸟，潭凈无游鳞。
点活眼，着精神，野草闲华自在春。
禅人写真求赞·其四十
作者：释正觉
朝代：宋
体裁：赞

风日面皮，秋山眉目。闲情肖水云，野性从麋鹿。憨憨少室九年，草草曹溪一宿。穷根彻源，出髓敲骨。明回老兔宫，冷下苍龙窟。诸人名邈兮摇手未然，万象森罗兮点头具足。
禅人写真求赞·其四十七
作者：释正觉
朝代：宋
体裁：赞

只者赤肉一块，说甚清奇古怪。平生懒似牛头，度世憨如布袋。不空而空，无在而在。法法唯心，尘尘三昧。问渠是假是真，两彩而今一赛。
禅人写真求赞·其四十三
作者：释正觉
朝代：宋

说时不借口，用处不依身。天寒绝飞鸟，潭净无游鳞。点活眼，著精神，野草闲华自在春。
禅人写真求赞·其四十九
作者：释正觉
朝代：宋
体裁：赞

谁能目眴眉扬，每笑手乱脚忙。守鲁祖之简默，得南泉之平常。明心秋月，活物春阳。铸机器也模范大小，据丛林也规矩圆方。
禅人写真求赞·其四十二
作者：释正觉
朝代：宋
体裁：赞

一色功回，雷云冻开。万机俱罢，风月转夜。空空谷有神，欣欣木有春，而今何处不分身。
禅人写真求赞·其四十六
作者：释正觉
朝代：宋
体裁：赞

忒煞觉老，寒而且槁。古岩春迟，澄潭秋早。心无象也月影未回，物不争也风吹便倒。
禅人写真求赞·其四四
作者：释正觉
朝代：宋
体裁：赞

雨霁云收，山寒水秋。心目自照，言象俱休。满十方而智应，廓三世以神游。虚空那碍东西壁，明月解随南北舟。
禅人发心丐席求颂
作者：释正觉
朝代：宋

万指相从作正观，出求卧席著蒲团。恬处敛雨野云薄，湛若磨风秋水寒。卷去犹知鼻头痛，坐来方信髑髅乾。芦花明月阿谁事，人在江湖把钓竿。吉祥长者草茸茸，香软登机棱路通。卷去若人呈己事，得来与我展家风。默游两岸雪芦外，瘦坐五湖烟水中。未许春眠梦蝴蝶，大方引步劫壶空。
禅人发心丐席求颂·其一
作者：释正觉
朝代：宋

万指相从作正观，出求卧席着蒲团。
恬处敛雨野云薄，湛若磨风秋水寒。
卷去犹知鼻头痛，坐来方信髑髅干。
芦花明月阿谁事，人在江湖把钓竿。
禅人发心丐席求颂·其一
作者：释正觉
朝代：宋

万指相从作正观，出求卧席著蒲团。恬处敛雨野云薄，湛若磨风秋水寒。卷去犹知鼻头痛，坐来方信髑髅乾。芦花明月阿谁事，人在江湖把钓竿。
禅人发心丐席求颂·其二
作者：释正觉
朝代：宋
体裁：偈颂

吉祥长者草茸茸，香软登机棱路通。卷去若人呈己事，得来与我展家风。默游两岸雪芦外，瘦坐五湖烟水中。未许春眠梦蝴蝶，大方引步劫壶空。
禅人发心干钟乞颂
作者：释正觉
朝代：宋
体裁：偈颂

木落空山霜，夜楼时一撞。随风度林岭，唤月到萝窗。响应虚传谷，声飞不碍江。梦回天意晓，蝴蝶失双双。
禅人并化主写真求赞·其一
作者：释正觉
朝代：宋
体裁：赞

云横其肩，雪覆其颠。空空养慧，兀兀忘缘。月射珊瑚兮海发光而不夜，松生琥珀兮根拥膏而有年。性惟平等，道法自然。钤锤之在握，杖拂之当拳。豹雾披梓树之野，龙雷吼桃华之川。云水丛林秋与老成之气韵，溪山草木春曾酝酿于风烟。儿孙之力，学佛祖之家传。针线之关，度龛灯之焰联。向道龙门无宿客，而今龟鹤尽成仙。
禅人并化主写真求赞·其一〇七
作者：释正觉
朝代：宋

看看，心空骨寒槁木暖，未发髑髅津沥干。
秋入眼角，春生鼻端。
相呼相唤知音会，为我门前倒剎竿。
禅人并化主写真求赞·其一〇九
作者：释正觉
朝代：宋

你是何人，缁衣裹身。
静住天无四壁，机回月带重轮。
梦蝶境中閒有趣，露蝉胸次浄无尘。
相随化事入廛井，百草头上风烟春。
禅人并化主写真求赞·其一〇六
作者：释正觉
朝代：宋

四大无埃，五藴外来。
智慧尚归父，因缘初不媒。
西山寒月下，东海夜潮回。
一一根尘妙触事，千千手眼随宜开。
众生世界了如幻，影像那涴吾灵台。
禅人并化主写真求赞·其一一一
作者：释正觉
朝代：宋

静而纯，湛而存。
海日珊瑚树，岩松琥珀根。
家风传父祖，事业付儿孙。
回途妙触了机用，箇是百千三昧门。
禅人并化主写真求赞·其一七一
作者：释正觉
朝代：宋

白髮寒岩雪，青眸古涧秋。
身心明月磨田地，河汉清霜洗斗牛。
识金鍮，用锥鈎，万化区分拄杖头。
禅人并化主写真求赞·其一七五
作者：释正觉
朝代：宋

是箇人，欠精神。
家风青天没四壁，事业白云閒一身。
古涧之津，枯木之春。
水曲折而归大海，华次第而趁芳辰。
禅人并化主写真求赞·其一二
作者：释正觉
朝代：宋

妙传乎真，转侧而神。
赤脚劫空归去路，白头借伴却来人。
无心分物我，何处着根尘。
烟柳莺华闹浩浩，太平时节大家春。
禅人并化主写真求赞·其一五二
作者：释正觉
朝代：宋

眉目古涧秋，鬚髮寒岩雪。
去就丛林出身，触动葛藤生舌。
扬拂握拳，破关击节。
雾变豹而草木光，雷趁蛟而山石裂。
禅人并化主写真求赞·其一六一
作者：释正觉
朝代：宋

白髮半山雪，青瞳两眼秋。
的的环中意，绵绵方外游。
虚空说法何须口，万像森罗自点头。
禅人并化主写真求赞·其一四〇
作者：释正觉
朝代：宋

秋山癯而清，秋水瘦而浄。
万法自齐观，一音还普应。
方圆之器着虚空，随来随与无余剩。
禅人并化主写真求赞·其一百
作者：释正觉
朝代：宋
体裁：赞

秋入眼角，春生鼻筒。钳锤坚外，橐籥虚中。世机抱瓮之拙，道用斲轮之工。蜂采华房兮蜡脾酿蜜，犀酣桂毂兮兔鼻流通。
禅人并化主写真求赞·其一百一
作者：释正觉
朝代：宋
体裁：赞

萎萎羸羸，跛跛挈挈。用绵绵而云行，机历历而电掣。有时缄口衔枚，也学住山束篾。生兮不生，灭兮不灭。秋水之月兮，春山之雪。
禅人并化主写真求赞·其一百七
作者：释正觉
朝代：宋
体裁：赞

看看，心空骨寒槁木暖，未发髑髅津沥乾。秋入眼角，春生鼻端。相呼相唤知音会，为我门前倒刹竿。
禅人并化主写真求赞·其一百七十
作者：释正觉
朝代：宋
体裁：赞

妙处难传，明明像先。光凝雪月，秋连水天。百亿分身随应事，更嫌何处不周旋。
禅人并化主写真求赞·其一百七十一
作者：释正觉
朝代：宋
体裁：赞

白发寒岩雪，青眸古涧秋。身心明月磨田地，河汉清霜洗斗牛。识金鍮，用锥钩，万化区分拄杖头。
禅人并化主写真求赞·其一百七十七
作者：释正觉
朝代：宋
体裁：赞

衲僧顶相，不可近向。俯而九渊之下，仰而重霄之上。以法界为疆，以虚空为量。闹市里释提洹因，百草头俱胝和尚。
禅人并化主写真求赞·其一百七十三
作者：释正觉
朝代：宋
体裁：赞

默时说，说时默。白云无定心，青山有奇骨。半夜月移兮老兔推，百川潮落兮长鲸没。
禅人并化主写真求赞·其一百七十九
作者：释正觉
朝代：宋
体裁：赞

颠毛衰白，眸子寒青。闲口能吞佛，虚空解讲经。古鉴出匣，太阿发硎，放得无依用得灵。
禅人并化主写真求赞·其一百七十二
作者：释正觉
朝代：宋
体裁：赞

静据胡床，閒握柱杖。正念绝机丝，起家无伎俩。珠旋翡翠盘中，月在珊瑚枝上。
禅人并化主写真求赞·其一百七十五
作者：释正觉
朝代：宋
体裁：赞

是个人，欠精神。家风青天没四壁，事业白云閒一身。古涧之津，枯木之春。水曲折而归大海，华次第而趁芳辰。
禅人并化主写真求赞·其一百七十八
作者：释正觉
朝代：宋
体裁：赞

阿侬家风，至穷而通。豹变文而雾重，龙退骨而潭空。指南画北，说西道东。点头摇手，佯狂诈聋。
禅人并化主写真求赞·其一百七十六
作者：释正觉
朝代：宋
体裁：赞

默默而坐，佛祖勘破。水冷鱼潜，天空鸟过。半夜失却牛，平明拾得火。乍卷乍舒兮，无可不可。
禅人并化主写真求赞·其一百七十四
作者：释正觉
朝代：宋
体裁：赞

个住山人，平生惯贫。寒枯青嶂骨，闲淡白云身。无影树头兮露鹤梦月，不萌枝上兮华蜂采春。
禅人并化主写真求赞·其一百三
作者：释正觉
朝代：宋
体裁：赞

赤肉一块，臭脓一袋。何物著乎中，有应发于外。妙入群机兮成三昧，个时撒手断崖前，方见浑仑扑不碎。
禅人并化主写真求赞·其一百三十
作者：释正觉
朝代：宋
体裁：赞

观身因缘，芭蕉不坚。悟世幻化，木槿之谢。舒丛林之气兮时节长春，分密室之灯兮光明不夜。应物现形，见闻闲暇。
禅人并化主写真求赞·其一百三十一
作者：释正觉
朝代：宋
体裁：赞

节棱棱而老松之孤，心空空兮脩竹之癯。雪霜之气，丘壑之躯。云水之去就，丛林之典模。放开来底，相识也无。
禅人并化主写真求赞·其一百三十七
作者：释正觉
朝代：宋
体裁：赞

无明而明，无生而生。静枢机活，玄牝象成。随缘百亿纵横用，妙触门门出碍情。
禅人并化主写真求赞·其一百三十三
作者：释正觉
朝代：宋
体裁：赞

虚空之身兮遍十方，古佛之心兮踰三光。得之而藏，兀然如秋兮百念自凉。用之而芳，粲然如春兮万像成章。德形外徼，道在中央。
禅人并化主写真求赞·其一百三十九
作者：释正觉
朝代：宋
体裁：赞

心空观身，眼冷对尘。本来无物，幻起成春。动若行云而应，止犹虚谷而神。门门随事得三昧，机用纵横不倩人。
禅人并化主写真求赞·其一百三十二
作者：释正觉
朝代：宋
体裁：赞

馀云消于霁虚，片月上于秋壶。光清岩壑，影现江湖。类中之异，物中之珠。虎生三日食牛气，马走千里随母驹。赏音有以，德邻不孤。
禅人并化主写真求赞·其一百三十五
作者：释正觉
朝代：宋
体裁：赞

三世混融，据本来而合同。六门变通，在今日而亡功。下钱胡饼案，放手馒头笼。南山起云兮北山下雨，古佛露柱兮互换家风。
禅人并化主写真求赞·其一百三十八
作者：释正觉
朝代：宋
体裁：赞

从身出门，即物契神。一机历历，三昧尘尘。逢场且了游戏事，向道非无幻化人。
禅人并化主写真求赞·其一百三十六
作者：释正觉
朝代：宋
体裁：赞

寒雪一颠，秋云半肩。渊默曲木，月行霁天。转功能就位，借伴还入廛。机用也离虚坎实，变通也坤断乾连。
禅人并化主写真求赞·其一百三十四
作者：释正觉
朝代：宋
体裁：赞

刹刹尘尘，随应现身。百川之月，百华之春。阿你随宜手眼快，更谁敢议骨头贫。道交德邻，主主宾宾。
禅人并化主写真求赞·其一百九
作者：释正觉
朝代：宋
体裁：赞

你是何人，缁衣裹身。静住天无四壁，机回月带重轮。梦蝶境中閒有趣，露蝉胸次净无尘。相随化事入廛井，百草头上风烟春。
禅人并化主写真求赞·其一百九十
作者：释正觉
朝代：宋
体裁：赞

视之其夷，听之曰希。真声真色，何是何非。春山润而云起，秋水澄而月归。见闻断痕而外分变化，功勋转处而内尽玄微。
禅人并化主写真求赞·其一百九十一
作者：释正觉
朝代：宋
体裁：赞

两眼碧，一面黄。舌头不掉，鼻孔难藏。老兔静弄魄，灵犀通得光。历历机感兮，何用思量。
禅人并化主写真求赞·其一百九十七
作者：释正觉
朝代：宋
体裁：赞

一亘清虚，十分明白。借兮是功，转兮非色。天盖地擎兮体之有馀，雷轰电掣兮用之不测，情未生时如何隔。
禅人并化主写真求赞·其一百九十三
作者：释正觉
朝代：宋
体裁：赞

閒云之动，野水之流。体万像之平等，了一身而自由。机轮无滞兮，凿枘相投。
禅人并化主写真求赞·其一百九十九
作者：释正觉
朝代：宋
体裁：赞

邈之不真，传之不神。得而无得，亲而无亲。体离微彻照之智，本盖载生成之仁。出一二三之数量，等千百亿之分身。用弥光也物中之眼，气专柔也主中之宾。
禅人并化主写真求赞·其一百九十二
作者：释正觉
朝代：宋
体裁：赞

披风兮崇丘，玩月兮方舟。一身不羁兮太平时节，八纮无碍兮清白谁俦。
禅人并化主写真求赞·其一百九十五
作者：释正觉
朝代：宋
体裁：赞

默默之语，如如绝虑。野水有秋，閒云无雨。十方三世兮无我安排，六道四生兮非吾行伍。
禅人并化主写真求赞·其一百九十八
作者：释正觉
朝代：宋
体裁：赞

洞见其颜，拈却案山。影流心鉴，智入道环。师旷不闻而其声自普，离朱不辨而其色非悭。一点自然兮妙超过去现在，十方平等兮全该内外中间。
禅人并化主写真求赞·其一百九十六
作者：释正觉
朝代：宋
体裁：赞

智极而藏，静极而光。蕉雷之展，葵日之芳。占宝器而蛮眼碧，理华须而蜂股黄。中规中矩兮乍圆乍方。
禅人并化主写真求赞·其一百九十四
作者：释正觉
朝代：宋
体裁：赞

五叶之华，三斤之麻，外无棱角兮中无孽芽。箭石不是虎，酒弓不是蛇，千里之失兮毫釐之差。得非思议兮自谓一曲之士，望绝涯畛兮人称大方之家。
禅人并化主写真求赞·其一百二
作者：释正觉
朝代：宋
体裁：赞

身心自然，松石亡年。春云閒似鹤，秋水远连天。虚能外应，默守家传。东西南北，一等周旋。
禅人并化主写真求赞·其一百二十
作者：释正觉
朝代：宋
体裁：赞

二仪同根，万物一源。机活静枢之臼，象成玄牝之门。幽而不昏，湛而若存。用妙触而出碍，体至虚而无痕。车辙出门而合度，桃李成蹊而不言。
禅人并化主写真求赞·其一百二十一
作者：释正觉
朝代：宋
体裁：赞

枯木之春，蟠桃之辰。自然时节，不费精神。啐啄丹山之凤窟，游跃桃华之龙津。一机历历，三昧尘尘。眼中之物物中眼，身里出门门里身。
禅人并化主写真求赞·其一百二十七
作者：释正觉
朝代：宋
体裁：赞

老节疏踪，傲雪之松。真智證理，吟云之龙。饱丛林而彭亨肚，善知识而隗磊胸。春成万物兮平等无像，海吞百川兮自然有容。
禅人并化主写真求赞·其一百二十三
作者：释正觉
朝代：宋
体裁：赞

锦云晚晴，璧月夜明。妙心无住住，幻事不生生。天际冥冥雁字没，潮痕滟滟鲸波平。
禅人并化主写真求赞·其一百二十九
作者：释正觉
朝代：宋
体裁：赞

江湖之秋，清入双眸。草木之春，温生两唇。髑髅眉底自照眼，赤肉团上无位人。门门得用，薄艺随身。
禅人并化主写真求赞·其一百二十二
作者：释正觉
朝代：宋
体裁：赞

疏豁性情，谷虚而不盈。舒散胸肤，冰涣而不凝。恁么来也，触处相应。
禅人并化主写真求赞·其一百二十五
作者：释正觉
朝代：宋
体裁：赞

山向岳奔，川趋海吞。船浮水柔有力，雁没烟冷无痕。二三四七，传持之句。百千万亿，变化之门。招手授手，知恩报恩。
禅人并化主写真求赞·其一百二十八
作者：释正觉
朝代：宋
体裁：赞

智静用冲，道明体空。清白转色，幽微借功。一乘句里那回互，百草头上还疏通。虎头之顾，牛头之融。且痴且懒，不谋而同。
禅人并化主写真求赞·其一百二十六
作者：释正觉
朝代：宋
体裁：赞

孤节老全，丛林岁寒。机用千变，时事百难。玉经火而愈润，莲秀水而常乾。牛头之懒口挂壁，麈尾之辩舌翻澜。触事出碍兮虚空挥剑，众影不黏兮明珠走盘。
禅人并化主写真求赞·其一百二十四
作者：释正觉
朝代：宋
体裁：赞

静复湛存，潮退珊瑚之根。智随用奔，派发昆崙之源。光风草木献春像，霁夜鱼龙吞月魂。
禅人并化主写真求赞·其一百五
作者：释正觉
朝代：宋
体裁：赞

清白而游，江湖风月之秋。变态而神，云烟草木之春。体之而真，用之而淳。非佛非祖而能佛能祖，非天非人而能天能人。
禅人并化主写真求赞·其一百五十
作者：释正觉
朝代：宋
体裁：赞

寒山骨瘦，雪林气清。万机寖削，一点光明。其灵不可像，其妙不可名。默倚蒲团坐终日，你道何时不太平。
禅人并化主写真求赞·其一百五十一
作者：释正觉
朝代：宋
体裁：赞

一片閒心，十方充塞。春律行兮发华，秋风敛兮落木。谁调谁牧，不伤不触。万像同放光明，太虚了无棱骨。中规矩兮，东西南北。
禅人并化主写真求赞·其一百五十七
作者：释正觉
朝代：宋
体裁：赞

眼深眉长，口阔面黄。秋月破夜色，古涧含秋光。念萌自得出没像，功转不落偏正方。拈起能来应机用，者回触处露堂堂。
禅人并化主写真求赞·其一百五十三
作者：释正觉
朝代：宋
体裁：赞

轻重之衡，妍媸之鉴。堂堂类而莫齐，的的混而不滥。身世闲闲，情田淡淡。秋水澄澄，江鸥泛泛。一点彻底兮丛林渊源，万化夤缘兮葛藤枝蔓。
禅人并化主写真求赞·其一百五十九
作者：释正觉
朝代：宋
体裁：赞

山肥拥云，水明濯月。动随偏正往来，静见离微出没。得万像之根源，识诸缘之窠窟。相随来也，不遗毫忽。
禅人并化主写真求赞·其一百五十二
作者：释正觉
朝代：宋
体裁：赞

眉目古涧秋，须发寒岩雪。去就丛林出身，触动葛藤生舌。扬拂握拳，破关击节。雾变豹而草木光，雷趁蛟而山石裂。
禅人并化主写真求赞·其一百五十五
作者：释正觉
朝代：宋
体裁：赞

木老春何晚，山寒秋最先。渊默有佳处，湛存天地前。静亡所住，动解随缘。黄芦淮上东西岸，明月渡头南北船。
禅人并化主写真求赞·其一百五十八
作者：释正觉
朝代：宋
体裁：赞

默而不凝，照而不流。关捩虚而活，机轮转处幽。闲云淡而无雨，野水清而有秋。要将平等一如相，著在森罗万像头。
禅人并化主写真求赞·其一百五十六
作者：释正觉
朝代：宋
体裁：赞

癯而且老，寒木未春。静而愈明，古潭有月。天苍苍而无空无缺，云闲闲而乍出乍没。二仪同根，万物一体，莫向诸缘分彼此。
禅人并化主写真求赞·其一百五十四
作者：释正觉
朝代：宋
体裁：赞

视物眼深，说禅口快。一点不著虚空，万化谁分器界。应众缘而閒六根，入诸尘而住三昧。其小无内，其大无外。
禅人并化主写真求赞·其一百八
作者：释正觉
朝代：宋
体裁：赞

个是何人，气清骨贫。烟霞面目，丘壑精神。二仪自然一体，万像况与同尘。床上全威白额虎，钩头可意赤稍鳞。
禅人并化主写真求赞·其一百八十
作者：释正觉
朝代：宋
体裁：赞

应现般般，初无异端。春昼华丽，月明水寒。界方四棱榻地，珠圆一向走盘。呈似识与不识，请君急著眼看。
禅人并化主写真求赞·其一百八十一
作者：释正觉
朝代：宋
体裁：赞

深深沉沉，心不见心。理亡出没，妙超古今。锦机丝度密无缝，玉涧水流寒有音。友约寒山拾得子，拍手一笑舒胸襟。